open-index/open-wikipedia-markdown huggingface dataset:
街坊工友服務處

**街坊工友服務處**簡稱「街工」，係香港一個已經摺埋服務社區同勞工嘅壓力團體，旗下有再培訓教育中心、荃灣教育中心、荃灣豪輝綜合服務中心、勞工（工會）事務組同社區事務組。同時佢哋亦曾經係香港泛民主派入面，其中一個參政團體，而家喺香港立法會同埋區議會議席清零。執行委員會末代主席係盧藝賢。總部響新界葵涌葵芳邨葵仁樓地下，係少數將核心設喺公共屋邨嘅香港政治團體。2022年3月15號，街工畀職工會登記局取消登記。

## 歷史
七十年代中末期，香港嘅基層工友普遍缺乏基礎教育，難以出頭；適逢當時學界關心社會之風熾熱，故此不少熱心而受過高等教育嘅後生仔女，就投身工人教育行列，開辦工人夜校。

1975年，喺香港大學畢業嘅民運份子劉山青，有見新界荃灣地區基層勞工眾多，而哩啲基層工友普遍只有小學程度教育，甚至唔識字，所以就響哩區成立咗「新青學社」。除咗教導青年勞工讀書之外，同時更教授佢哋關心社會、關心社區嘅社會意識課程，從而令工人運動萌芽。當時響新青學社任教嘅人，除咗劉山青，重有前任立法會議員梁耀忠，以及後來成為電影導演嘅岑建勳等等。

後來劉山青響八十年代初，因為到廣東廣州援助被捕國內民運份子王希哲等，而被中共方面判處反革命罪，而工人學校亦因為港府此時大力提倡官辦而結束。新青學社導師梁耀忠等人，就提倡工人社區化等口號，咁啱葵芳邨葵興邨廉租屋大廈爆發「26座問題公屋醜聞」事件，梁耀忠就率領兩邨居民投入抗爭運動，隨後更加喺1985年香港區議會選舉中，贏得葵涌及青衣區議會葵芳及葵興選區議席，並將學社改組為**街坊工友服務處**。

## 教育服務
由於繼承著新青學社工人夜校，故此街坊工友服務處繼續設立教育課程畀區內嘅工友同基層市民。

現時街工共設有三所教育服務中心，包括荃灣教育中心、荃灣再培訓中心、荃灣綜合服務中心，提供再培訓課程、學生託管等畀區內人士。

## 勞工服務
現時街工勞工服務組提供協助組織工會、勞工法例求助等保障工友權益活動；而街工旗下共有十四個工會：
*文職、倉務及推銷從業員工會
*管業及保安從業員工會
*貨櫃碼頭內運司機工會
*建築地盆
*健康及護理服務從業員工會
*專業家務助理協會
*飲食業從業員協會
*通利琴行職工會
*環境衛生康樂文化人員協會
*香港客貨車從業員工會
*香港醫院合約及臨時員工總會
*前線福利從業員工會
*新界的士司機權益大聯盟
*香港中醫師權益總工會

## 社區服務
街工同時為葵青區區內居民，提供社區事務諮詢及投訴申訴等服務。由於街工定位基層，故此社區服務組多以照顧葵青區內公共房屋區居民為主。同時亦曾參與要求公屋減租、阻止政府賤賣公屋商場等運動。

由不同方面公屋居民及獨立社會福利人士成立嘅捍衛基層住屋權益聯盟，街工亦有派代表參與。

而街工亦分別響中環、葵芳邨、石蔭邨、安蔭邨及葵興邨設立社區辦事處。

## 參與政治
街坊工友服務處早喺1985年香港區議會選舉中，就派人參與區議會選舉，不過直至2003年香港區議會選舉前，只係派人響葵青區參選。

響2003年香港區議會選舉中，街工共派出五名候選人參選，其中響葵青區出選嘅梁耀忠、梁永權、尹兆堅同梁志成分別喺葵芳選區、安蔭選區、石蔭選區同葵興選區當選，喺葵青區議會中，以單一組織嚟講係第二大勢力，僅次於香港民主黨；由於街工同屬泛民主派陣營，故此葵青區係香港十八個區議會中，少數主要由民主派控制嘅區議會。其中梁永權更當選葵青區議會副主席，係街工唯一一席嘅區議會正副主席。而響黃大仙區新蒲崗選區出選嘅黃兆文就落敗。

被視為街工標誌嘅梁耀忠，早喺1991年香港立法局選舉中，參選新界南直選，不過落敗。1995年香港立法局選舉，佢循新九組功能組別第二組紡織界當選，晉身立法局；之後響1998年、2000年同2004年香港立法會選舉中，梁耀忠都喺經新界西地方直選當選。

由於梁耀忠在地區工作相當穩健，故此佢參選區議會或立法會，均多次高票當選，被譽為票王。而響2003年香港區議會選舉，更獲得全港最高票。2004年香港立法會選舉中，街工名單首次加入區議員尹兆堅，想帶多個人入立法會，可惜最後只得梁耀忠一人當選。

2019年第6屆香港區議會選舉，街工派出四位候選人（梁志成、梁耀忠、梁靜珊、何惠彬）參選，結果全部當選，亦都成功衝出葵青區，第一次喺元朗區有區議員席位。

### 區議員
街工原本喺2個區議會擁有4個議席，但隨住何惠彬喺2020年6月尾退出街工，梁耀忠喺2021年4月因為煞停警黑亂港落實五大訴求集會被判坐花廳8個月（緩刑1年），梁志成、梁靜珊同年6月取消同街工嘅政治聯繫，而家街工冇晒區議會議席。

## 出面網頁
*街坊工友服務處網頁
*梁耀忠個人網頁
彩虹站

（）係香港一車站，喺港鐵上。佢特色一層四月台，站有三軌道，四月臺，並排而行。外側兩軌道觀塘線來回，而中間軌道，通去九龍灣嘅港鐵車廠。觀塘線尾班車到達後，會用作落客，然後返九龍灣車廠。

## 車站結構
### 車站樓層

### 車站大堂
#### 車站商店及自助服務

### 車站月台
#### 彩虹站中央路軌
 
彩虹站同鑽石山站一樣，基於東九龍綫 (舊)喺鑽石山站要有路軌直接前往九龍灣車廠，故此喺彩虹站設計上特別加設中央路軌，以便東九龍綫列車供應暢順，同時唔影響觀塘綫運作。

由於中央路軌係為九龍灣車廠直接前往鑽石山站而設，因此由九龍灣站唔可以直接駛入中央路軌。另外，彩虹站中央路軌一早已經直接連接咗鑽石山站嘅中央路軌（即係依家觀塘綫往黃埔方向嘅路軌），所以九龍灣車廠嘅列車可以即時供應東九龍綫延伸至慈雲山嘅客量。

觀塘綫列車往油麻地方向由九龍灣站開出只可以駛入本站4號月台，而由九龍灣車廠開出就能夠駛入本站3號月台或4號月台；但觀塘綫列車往調景嶺方向可以駛入本站1號月台後往九龍灣站或2號月台後往九龍灣站或九龍灣車廠。由於彩虹站月台經過特別設計，所以月台比其他車站窄，只能夠容納一條單向扶手電梯。


File:Choi Hung Station 2014 03 part6.JPG|彩虹站月台比正常的月台島闊度為窄
File:Choi Hung Station Concourse 201101.jpg |彩虹站月台大堂
File:Choi Hung Station 2014 03 part5.JPG|從2號月台遠看4號月台
File:Choi Hung Station 2013.JPG|彩虹站內藝術品《陶醉的芭蕾舞者》


### 出入口
現時，彩虹站通風口上蓋係商場匯八坊、住宅清水灣道8號、彩虹泊車轉乘公眾停車場及坪石公共運輸交匯處，地庫設有A3出口連接彩虹站。

 
*A - 坪石邨
**A1 - 巴士總站、清水灣道、坪石天主教小學、坪石遊樂場、聖公會聖約翰小學、五邑甄球學校
***設有失明人士引導徑往返地面
**A2 - 基督教勵行會、香港浸會大學視覺藝術院、國際社會服務社、香港青年協會、啟業邨、觀塘道、坪石邨、麗晶花園、啟晴邨、聖若瑟英文小學
***設有失明人士引導徑往返地面
**A3 - 坪石公共運輸交匯處、匯八坊、清水灣道8號、彩虹泊車轉乘公眾停車場
***設有失明人士引導徑往返地面
*B - 牛池灣文娛中心
**清水灣道北、彩雲邨、彩雲聖若瑟小學、消防局、牛池灣市政大廈、牛池灣文娛中心、牛池灣街市
*C - 彩虹邨
**C1 - 牛池灣文娛中心、牛池灣消防局、龍翔道
**C2 - 威豪花園、佛教孔仙洲紀念中學、東九龍分科診所、怡發花園、專線小巴站（往西貢）、斧山道游泳池、斧山道運動場、龍翔道、牛池灣消防宿舍
***設有斜道往返地面
**C3 - 彩虹邨、彩坪閱覽室、香港儲蓄互助社協會、香港聾人協進會
**C4 - 明愛資訊科技中心、彩虹邨、彩虹邨天主教英文中學、中華基督教會基華小學、撒瑪利亞防止自殺會、聖公會靜山小學、聖公會聖本德中學、聖公會日修小學
***設有斜道往返地面

### 鄰接車站

## 接駁交通
*九巴
**3D、3M、6D、6P、9、10、11C、14D、19、21、26、26M、26X、27、29M、38、40、40A、40P、42、42C、62X、69C、74A、74B、74D、74E、74F、74P、74X、80、80P、80X、83X、88、89、89B、89C、89D、89X、91、91M、91P、92、92R、95、96R、213D、214、214P、252X、258A、258D、258P、258S、259D、268C、269C、277E、277P、277X、290、290A、290B、290X、291P、292P、X42C、N3D、N216、N290
*城巴：
**55、A26、A28、A29、E22、E22A、E22C、E22P、E22S、E22X、N26、N29、NA29
*過海隧道巴士：
**111、606、606A、671、671X、N121
*九龍專線小巴：
**16 - 坪石 ↔ 彩輝邨
**16A - 坪石 ↔ 豐盛街紀律部隊宿舍
**16B - 坪石 ↔ 曉暉花園
**49 - 順天 ↔ 九龍城碼頭（八達通轉乘優惠）（淨係喺繁忙時間提供服務）
**54 - 順天 ↔ 樂富
**54M - 順天 ↔ 坪石（八達通轉乘優惠）
**54S - 順利紀律部隊宿舍 ↔ 黃大仙
**68 - 彩雲邨（豐盛街） ↺ 九龍灣
*新界專線小巴：
**1A - 彩虹 ↔ 西貢
**11 - 彩虹站 ↔ 坑口村
**1、102、102B、111
*市區的士站

## 利用狀況

彩虹站附近有多個公共屋邨，並有多間中小學，因此人流一直穩定。另外來往西貢及清水灣嘅公共交通好似巴士、小巴等，都以彩虹站做總站或經呢個站，故此有唔少西貢居民，或假日去清水灣遊覽嘅市民，都會喺呢個站落車轉其他公共交通。亦有香港科技大學公共交通經彩虹站，故此喺返學放學時間，好多科技大學師生會取道彩虹站轉巴士或小巴往返科技大學。另外，四順區居民亦會喺彩虹站，轉由彩虹站開出嘅專線小巴往四順區。

另外，由於本站接近九龍灣車廠，每當繁忙時間之後，部份觀塘綫列車喺本站中央路軌嘅2號月台清客後，會停止服務返車廠。

## 歷史
彩虹站於1979年10月1號隨修正早期系統通車而啟用，而車站總承建商保華建築有限公司。

### 加建A3出口
1990年代末期，香港政府發現由於過多巴士同小巴線用坪石公共運輸交匯處接駁地鐵，故此批出土地畀前地鐵公司發展公共運輸交匯處、泊車轉乘停車場、商場同住宅。項目於2006年完成，同年2月尾，連接地面交匯處同車站嘅A3出口啟用。

## 上一站‧下一站

### 列車班次

## 出面網頁
* 港鐵公司－彩虹站街道圖
* 港鐵公司－彩虹站位置圖
* 港鐵公司－彩虹站列車服務時間
砂仁

**砂仁**（仁讀銀，；學名：**'），又叫**陽春砂仁'''，係薑科豆蔻屬嘅草本植物，原產中國廣東，而家喺兩廣、港澳、福建同雲南地區都搵到。

佢嘅仁係藥材一隻。

## 註

## 有關嘅書
*
*海南植物名录 第403页　中国科技出版社　　ISBN 978-7-03-036919-2

## 連出去
* 砂仁 中醫世家
* 砂仁 中药易

類:豆蔻屬
鄧寄塵

**鄧寄塵**（，）係廣東南海人，南海中學畢業之後就入咗羊城音樂社做撰曲，戰後喺廣州新生電台同時代電台做播音藝員，1949年加盟香港嘅麗的呼聲廣播電台做，佢以一個人扮八把唔同嘅聲嚟做恢諧廣播劇，而獲得「諧劇大王」美譽。

1950年鄧寄塵開始拍電影，主力恢諧嘅喜劇，第一部有份演嘅戲係《蛇王》，而第一部擔正主角嘅戲係《烏龍夫妻》。1951年到1981年之間總共演多過一百部戲。其中同新馬師曾合作嘅「兩傻」系列特別經典。其他代表作重有《失魂魚》（1951年）、《十字街頭》（1955年）、《荒唐鏡五鬥陳夢吉》（1957年）、《兩傻遊天堂》（1958年）等等。

1975年鄧寄塵移民加拿大，之後淡出藝壇，間唔中會客串吓香港電影。1991年7月2號喺美國病逝。 

## 播音
50年代香港播音界鄧寄塵算係代表人物之一，佢同李我、鍾偉明三個人都係靠一個人唱獨腳戲出色而受歡迎，三個人各有風格。鄧寄塵喺電台編過好多廣播劇戲本。

1955年11月尾，鄧寄塵喺麗的呼聲電台播講諧趣劇《剃死人頭》有啲對白得罪咗理髮工人，結果美髮工會要求佢公開登報道歉，雖然佢一路同記者講話只係玩吓，唔係惡意針對，但最後都係登報道歉費事煩。

## 音樂
鄧寄塵出過好多唱片，代表作《呆佬拜壽》、《麻雀王香江自刎》，都係屬於粵曲類，後期同The Fabulous Echoes一齊唱嘅《墨西哥女郎》亦係代表作，風格以搞笑為主。

## 電影
;監製（1 部）
* 兩傻遊地獄（1958）

;故事（1 部）
* 蛇王（1950）

;編劇（4 部）
* 失魂魚（1951）
* 阿福（1951）
* 范斗（1951）
* 兩仔爺（1951）

;演員（99 部）

## 歌曲
*經典金曲 - 墨西哥女郎 1965（鄧寄塵），鄧寄塵代表作《墨西哥女郎》，1965年作品
*經典金曲 - 噯姑乖 1965（鄧寄塵、李慧），鄧寄塵其中一首詼諧歌曲

## 參考

## 出面網頁
梁國雄

**梁國雄**（LEUNG Kwok-hung，），花名**長毛**、**毛哥**、**饅頭雄**，係前香港立法會議員，激進民主派代表人物，共產主義托洛茨基派信徒，網絡電台MyRadio星期一深夜節目〈足球頻道〉主持同埋星期五晚節目〈風也蕭蕭〉嘅客席主持。2006年4月，佢同黃毓民、陳偉業等人起咗政團社會民主連線。

梁國雄嘅招牌係把長頭髮同埋「捷古華拉」T裇。佢成日同四五行動響香港大細示威同警察肢體衝撞，亦多次被判違反公安條例；香港政府嘜咗佢做麻煩友。佢嘅鮮明形像係香港一個標誌，第度嘅香港旅遊指南都有記；有啲遊客會特登去蘭桂坊搵佢傾偈。

2017年2月8號宣佈參選2017年香港行政長官選舉，2017年2月25號由於未能夠得到足夠公民提名，宣佈放棄參選。

## 屋企
梁國雄祖籍廣東增城，香港出世。1988年，梁國雄識咗一名德國女人，兩人一度去咗德國一個小鎮過田園生活，最後分手收場（部份傳媒指梁國雄曾經結婚，但陶君行響2006年6月5號風波裏的龍門陣網上電台節目中指出梁國雄當時並冇結婚，只係同個女人共同生活啫）。

2021年，佢同社民連副秘書長陳寶瑩拉埋天窗。

## 履歷
佢響金文泰中學畢業，細個就跟阿媽入左派工會，中學時代參加毛派學生運動。畢業後佢做過酒保、地盤工等。

## 早年
1970年代，佢加入當時嘅托派政治組織「革命馬克思主義者同盟」（革馬盟）。1979年4月，梁國雄曾經因紀念四五天安門事件三周年同支持內地民主運動，被控以「非法集會」罪，入獄一個月。

1989年革馬盟解散，佢就同一群志同道合嘅朋友，包括梁耀忠等人，創辦四五行動，並且係紀念四五天安間事件同八九民運早期（1989年4月，民運仍限於學運狀態）已組織多場示威，聲援北京學生。

1989年到1999年間，梁國雄同四五行動最廣為人知嘅喺，佢哋一次又一次喺中共領導人訪港期間抬假棺材到佢哋活動地點示威。

## 政途
梁國雄喺2000年嘅立法會選舉曾經因為不滿劉慧卿嘅政策太保守，而喺新界東選區挑戰佢，以18,235票對63,541票輸咗，係全區最高票嘅落選人。

2003年，佢又喺區議會選舉中越區前往北角錦屏區挑戰蔡素玉，以「踢走保皇黨」做競選口號，意圖動搖福建幫響嗰區嘅鐵票，但以些微票數飲恨。

2004年香港立法會選舉中，佢再次出選新界東，最後佢以六萬多票順利當選。

2004年10月6號，梁國雄宣誓就任香港立法會議員，響正式誓詞前後，佢加插咗「效忠人民」及「平反六四」等字句。宣誓後佢並冇按慣例簽誓詞。香港立法會秘書長及後話，立法會冇明文規定宣誓後要署名，誓詞仍然有效。梁國雄就任香港立法會議員後，部分港人認為佢只顧將街頭勇士形象帶入立法會，未能以一個立法者身份去提倡並宣傳自己嘅政綱同埋理想，以致佢嘅支持度大不如前。但事實上，佢係上年度喺議會發言次數最多、而且從未缺席立法會會議嘅議員。

梁國雄亦係立法會保安事務委員會嘅委員。

2005年4月29號，梁國雄等人搭車去到東區海底隧道九龍入口，並落車拉起橫額抗議東隧加價，響2006年3月21號被判阻街罪成，判監12日，但獲准以1000蚊保釋，等候上訴。2007年1月5號，梁國雄等人獲高等法院判上訴得直，無罪釋放。

2007年6月3號，梁國雄聯同四五行動成員到前房屋及規劃地政局局長孫明揚寓所外示威，期間有人衝擊大門。梁國雄因涉嫌參與非法集會喺6月5號被捕。

2010年1月，梁國雄同埋其他四個議員，包括陳淑莊、梁家傑、黃毓民、陳偉業，唔撈立法會議員。不過，佢哋之後參加補選，話借補選畀市民搞「變相公投」，為日後香港政制改革表態。結果，長毛喺補選攞到十萬幾票，成功重返立法會。

2017年7月14號，佢同劉小麗、姚松炎、羅冠聰畀高等法院宣佈宣誓無效，意味住佢嘅13年立法會議員生涯告一段落。

喺2019年嘅第6屆香港區議會選舉裏面，梁國雄參選九龍城區嘅土瓜灣北選區，結果都係落選，輸畀民建聯嘅李慧琼。

### 長髮
梁國雄嘅一頭長髮，其實同六四事件有關。佢曾經講過中國政府若果唔平反六四，佢就唔會剪髮。一直以來，就只得佢坐監嗰次俾人剪髮。

### 同曾蔭權關係
梁國雄一向以激烈方式示威見稱，但佢同曾蔭權早喺二十年前認識，不過因為佢哋兩個嘅政治取向唔同，所以近年已極少聯絡。

響2007年3月1號，行政長官候選人答問大會響灣仔會議展覽中心舉行期間，梁國雄喺會場示威時唔覺意仆親，曾蔭權喺第二朝打電話畀梁國雄問候佢。
### 受公屋富戶爭議困擾
梁國雄自2004年起任擔任立法會議員，長期住開公屋，經常被親中派攻擊話佢霸佔公共資源。對此，佢就話自己唔一定次次選舉都當選，而且佢擔任議員大部分嘅收入都攞咗去捐助民主運動，並唔係自己享受。而去到2016年，由於佢已經年滿60歲，所以根據房委會規定，佢亦唔受公屋富戶政策嘅限制。
## 註

## 參攷
* 林保華（2003年），香港「長毛」當選的含義
* 梁國雄宣誓就職　高喊平反六四
* 黃世澤，《聯合早報》梁國雄現象
* 香港東方日報：長毛陳偉業籌組新政團
*  長毛：香港最不服從的公民
* 梁國雄始終未有回鄉證

## 出面網頁

* 

類:金文泰中學舊生
社會民主連線

**社會民主連線**（簡稱**社民連線**，），係香港泛民主派左翼建立嘅政治組織。宗旨係「旗幟鮮明咁捍衛基層利益」，宣揚社會民主主義，做「旗幟鮮明嘅反對派」。

## 史
2006年4月17號，籌組社民連嘅骨幹響烏溪沙青年新村舉行路向營，表示該組織將以香港泛民主派左翼光譜為號召，輔以基層路線，反對私有化。10月1號，社民連正式成立。

陶君行響2006年4月17號網路電台節目《風波裏的龍門陣》節目中透露，該組織曾經響年前接觸政見偏左嘅民主派立法會議員張超雄，但佢喺2006年初已經應承加入主要由中產階級同專業人士組成嘅公民黨，重做埋副主席。

社會民主連線響2006年10月29號選舉第一屆行政委員會，時事評論員黃毓民當選主席，兩名來自醫療衞生界別嘅香港立法會前議員麥國風同勞永樂當選副主席。而黨秘書長就由黃大仙區議會議員陶君行出任，副秘書長就係前香港大學學生會會長、公民黨黨魁余若薇前助理鄧徐中出任；司庫係堪輿學家馬禮華。行政委員會常委包括：立法會議員梁國雄、陳偉業，香港職工會聯盟副主席鍾松輝、香港浸會大學宗哲系教授陳士齊、東區區議會議員曾健成以及民運人士劉山青等。

2007年9月，勞永樂代表社會民主連線參加2007年香港立法會港島選區補選泛民主派初選，重同陳方安生辯論，最後陳方安生勝出。

2025年6月29號，正式摺埋。
## 架構

社民連有五個工作小組，推動以上目標：

*培訓小組
**開辦培訓課程，培育政治人才，服務市民。

*社會行動小組
**以直接行動爭取社會公義。

*政策研究小組
**就公共政策提出具體建議。

*組織發展小組
**不斷革新組織，連結友好團體，壯大爭取民主公義力量。

*勞工小組
**爭取勞工權益，支援工人運動，保障基層生活。

## 立法會議員
社民連喺立法會冇任何議席：
*梁國雄（新界東）
*陳偉業（新界西）
*黃毓民（九龍西）

佢哋喺2010年嘅政改方案諮詢之中決定加入五區總辭，辭職後重返立法會。

上面三個人統稱「社民連三子」，以激進同出位作風出名。目前衹剩返梁國雄仍然留喺社民連。

## 區議員
### 2007年至2011年
*麥國風（灣仔區議會）
*曾健成（東區區議會）
*古桂耀（東區區議會）
*陶君行（黃大仙區議會）
*麥業成（元朗區議會）

### 2012年至2016年
無

### 2016年至2019年
無

### 2020年至2023年
*黃永志（中西區區議會）
*曾健成（東區區議會）
*岑子杰（沙田區議會）

## 選舉成績

### 立法會

### 區議會

基於唔同原因，每一屆區議會選舉入面，社民連都會有啲成員唔會打正旗號去參選，例如2007年嘅盧海鵬、劉美谷因為違反泛民區選聯盟嘅協調規則被取消黨籍，2011年都有類似情況。另外，有啲黨員唔止會以社民連名義出選，重會用土地正義聯盟、民間電台同社會主義運動呢啲同社民連好有關係嘅組織出嚟選，不過選舉成績入面只會計正式用社民連牌頭選嘅候選人（2019年嘅黃永志唔計）。

## 相關
*葉賜豪 社民連籌委 係（法律界）徐步高案代表律師。

## 攷

## 出面網頁

*社會民主連線
*香港信報：少壯派的夕陽之歌
*香港明報：社會民主連線定位反對派 黃毓民任發言人
*香港東方日報：長毛陳偉業籌組新政團
*美國世界日報：長毛、陳偉業籌組社民連
*「麥當勞」在社民連重組
1296年

## 大件事

## 響呢年出世嘅人
*施耐庵，《水滸傳》作者（1372年死）

## 響呢年死嘅人

## 節慶、風俗習慣
1289年

## 大件事
* 會通河開通
* 傣族文化古城始建
* 碧雲寺擴建
* 魯運河全線開通

## 響呢年出世嘅人

## 響呢年死嘅人
* 趙雍
* 馬廷鸞
* 謝枋得，南宋遺臣

## 節慶、風俗習慣
1280年

## 大件事

## 響呢年出世嘅人
* 本篤十二世，羅馬天主教教宗（1342年死）

## 響呢年死嘅人
* 2月11號：張弘範，大元將官
* 8月22號：尼閣三世，羅馬天主教教宗

## 節慶、風俗習慣
1279年

## 大件事
* 陸秀夫揹住宋帝昺投海自殺，宋朝滅亡。

## 響呢年出世嘅人

## 響呢年死嘅人
* 亞豐素三世
* 宋帝昺
* 陸秀夫
* 張世傑 (南宋)

## 節慶、風俗習慣
1278年

南宋景炎三年，祥興元年；元至元十五年。

## 大件事
* 5月8號：宋端宗趙昰喺碙洲（今香港大嶼山；或說今廣東省湛江市硇洲島）嗰頭死咗。
* 5月10號：重係細路嘅衛王趙昺喺廣東崖山畀班大臣扶上皇位，改年號祥興（coeng4 hing1）。

## 響呢年出世嘅人

## 響呢年死嘅人
* 5月8號：宋端宗趙昰（1269年7月10號出世，9歲）
* 8月13號：蘭溪道隆（1213年出世，65歲）
* 8月26號：普熱米斯爾·奧托卡二世，波希米亞普熱米斯爾王朝第三代國王（約1230年出世）

## 節慶、風俗習慣
1276年

## 大件事
*宋恭帝向元軍投降。
*趙昰喺福州登基做南宋皇帝，就係宋端宗。

## 響呢年出世嘅人

## 響呢年死嘅人

## 節慶、風俗習慣
1275年

## 大件事
* 南宋權臣賈似道親自帶兵對抗元軍，喺丁家洲大敗。
## 響呢年出世嘅人

## 響呢年死嘅人
* 賈似道

## 參考
1273年

## 大件事
* 3月，南宋軍事重鎮襄陽經過多年圍城之後，終於向元軍投降。

## 響呢年出世嘅人

## 響呢年死嘅人
1271年

## 大件事
*12月18號：忽必烈宣《建國號詔》，立國號大元，定都大都（今北京）。

## 響呢年出世嘅人

## 響呢年死嘅人

## 節慶、風俗習慣
1267年

## 其他紀年

*中國
**宋：咸淳三年
**蒙古：至元四年
*越南：紹隆十年
*朝鮮半島
**元宗八年
**檀紀：3600年
*日本
**文永四年
**皇紀：1927年
*佛曆：1809年 - 1810年
*回曆：665年 - 666年
*猶太曆：5027年 - 5028年

## 大件事
*忽必烈開始營造大都，打落現代北京城嘅基礎。

## 響呢年出世嘅人

## 響呢年死嘅人

## 節慶、風俗習慣
1265年

## 大件事

## 響呢年出世嘅人
*但丁，意大利詩人

## 響呢年死嘅人

## 節慶、風俗習慣
1259年

## 其他紀年

*中國：開慶元年
*中國週邊
**蒙古：憲宗九年
*越南：紹隆二年
*朝鮮半島
**高麗高宗四十六年
**檀紀：3592年
*日本
**正嘉三年、正元元年
**皇紀：1919年
*佛曆：1801年～1802年
*回曆：657年～658年
*猶太曆：5019年～5020年

## 大件事
*受蒙古遠征大理影響，希蘭王子孟萊王開創咗蘭納王朝，定都清邁。

## 響呢年出世嘅人

## 響呢年死嘅人

## 節慶、風俗習慣
1257年

## 其他紀年

*中國：寶祐五年
*中國週邊
**蒙古：憲宗七年
*越南：元豐七年
*朝鮮半島
**高麗高宗四十四年
**檀紀：3590年
*日本
**康元二年、正嘉元年
**皇紀：1917年
*佛曆：1799年～1800年
*回曆：654年～655年
*猶太曆：5017年～5018年

## 大件事

## 響呢年出世嘅人

## 響呢年死嘅人

## 節慶、風俗習慣
健行科技大學

清雲科技大學﹙英語全稱：Ching Yun University，英語簡稱：ＣＹＵ﹚，簡稱清雲科大，喺1933年3月3號成立。而家有電機資訊學院、工學院、管理學院、商學院、研究學院等五個學院。另外仲設有清雲科技大學進修學院。中文校訓係「敬業樂群」。

## 歷史
**清雲科技大學**嘅前身係創立喺1933年嘅上海**三極電信學校**。1949年因國共戰爭爆發，上海淪陷，而隨中華民國國民政府遷至台灣，到1953年復辦。

## 學部

## 研究中心
### 國家級研究中心

* 內政部北區e-GPS研究中心

### 一級研究中心

* 歐亞研究中心
* 綠色能源研究中心
* 空間資訊與防災研究中心
* 運籌管理研究中心
* 工程與環境地球物理研究中心

### 各學院研究中心

*; 電機資訊學院
** 嵌入式系統研究室（資訊工程學系）
** 智慧型控制研究室（電機工程學系）

*; 工學院
** 先進精密射出模具工程研究中心（機械工程學系）
** 非破壞性檢測中心（土木工程學系）
** 測繪中心（土木工程學系）

*; 管理學院
** Java技術研究室（資訊管理學系）

## 外部連結
* 清雲科技大學

## 參考資料
* 清雲大事紀

* 桃縣府與清雲大學合作建置「桃園縣公車動態資訊系統」年底上路，中央通訊社，二ＯＯ五年七月五日．

* 台灣管理學術單位在組織與管理領域之國際學術期刊上發表狀況研究，台灣管理學刊，二ＯＯ四年二月．
國內管理學術單位各年度在國際學術期刊發表之論文總合點數(始於一九九八年)



＊點數計算方式說明：

學術單位：各校企管、人管、國企、科管等系所

每篇論文點數＝1/作者人數

impact factor 

* 經濟部工業局機器人創作大賽 清雲大學奪冠，中華日報，二ＯＯ七年三月十日．
（第一名：清雲科技大學．第二名：國立雲林科技大學．第三名：國立清華大學、國立台北科技大學）

* 清雲大學研發團隊成功研發出AIP系統 大大提高校園行政效率，Timing財經網，二ＯＯ七年六月十三日．
囧

**囧**（），或寫做**冏**，有皓明嘅意思。

近幾年來，網絡上成日用**囧**來做表情字。咁應該係由「Orz」（失意體前屈）嘅變體「囧rz」之中抽出來嘅，所以基本意思接近「orz」。後來因為呢個字好似訝異、震驚之類表情，所以亦會喺呢啲時候用。

囧嘅通字**冏**，喺網上有「囧到連下巴都跌落來」嘅意思。

形：(1)鳥飛貌 例：冏然鳥逝 (2)光明貌 例：冏亮'''

## 註釋
*玉篇˙囧部：「囧，大明也。」
*文選˙江淹˙雜體詩三十首之十八：「囧囧秋月明，憑軒絰麑老。」 註：囧囧 明亮的樣子。
*李善˙注引蒼頡篇：「囧，大明也。」
*康熙字典 【丑集上】【囗字部】 囧 ·康熙筆畫：7· 部外筆畫：4 
*【唐韻】【集韻】【韻會】𠀤俱永切，音憬。又伯囧，人名。周太僕。正本作囧，俗訛作冏。見【書·囧命】。又與炯同。
*【韓愈詩】蟲鳴室幽幽，月吐窗囧囧。【註】囧囧猶炯炯也。炯從火囧。
*說文解字【卷七】【囧部】𠀤窗牖麗廔闓明。象形。凡囧之屬皆從囧。讀若獷。賈侍中說：讀與明同。俱永切。〖注〗金文囧。銅器銘文。

## 網上嘅囧文化
喺互聯網時代，「囧」字喺台灣嘅網上討論區社群開始流行，好快亦傳去香港，亦逐漸喺嗰度嘅青少年同埋網上族群開始普及，隨後再傳埋入中國大陸，後來隨着網絡次文化興起，主流媒體開始嘗試引入囧字作為新聞元素，開始喺電影同廣告產業產生效應。
 
「囧」字因佢嘅楷書外觀好似失意表情，好快喺互聯網上流行。隨後喺香港，有網民將電視劇《亂世佳人》中嘅演員胡杏兒喺劇中常做嘅委屈八字眉個樣同囧字相比，評論佢嘅演技，進行惡搞，令「囧」字喺網上更加流行。又用個字嘅形象來表示尷尬、無奈、頂唔順或者服咗你等意思。有啲網民受到Orz嘅啟發，用「囧」代替「O」字，令「失意體前屈」個頭更加寫意，寫成「囧rz」，甚至有人用呢個字開網站。
 
對於「囧」字喺網上流行，亦也引起一啲爭議。有人認為應該尊重漢字，用來惡搞比較不雅，有損中華文化嘅厚重感。但亦有人認為對「囧」呢類生僻字嘅關注，有利漢字文化傳播。網絡語言對漢字、方塊字嘅一種重新解讀係一種積極嘅文化傳播現象。

## 相關文化

* 電影《囧男孩》
* 電影《人在囧途》
* TVB劇集《囧探查過界》
* 台灣電視節目《爸媽囧很大》
* 電影《泰囧》
* 電影《港囧》
* 電影《囧媽》

## 參考
Orz

**Orz**（失意體前屈）係一種源自日本嘅表情符號，心情圖示。

## 造型
失意體前屈，原本指嘅係網上流行嘅 **＿|￣|○**，睇起來似一個人跪喺地下，拓低頭。初期冇名，「失意體前屈」係之後先出現。據講係某間餐廳嘅座墊上繡咗呢五個字，至於之前係邊個諗到嘅，目前重未釐清真相。

後來，用簡單三個英文字亦可以表現呢個動作。於是 Orz 開始流行。之後，重有 Orz 嘅 blog 軟件、日誌網站相繼出現。2004年之後，喺日本、台灣、中國大陸以及香港儼然已經成為一種新興嘅網絡文化。

其他造形有 Orz、Oro、Or2、On_、OTZ、OTL、sto、Jto、○|￣|_等，以「Orz」最常用；重有混合型，好似表示無可奈何嘅「囧rz」。

## 讀音
Orz嘅讀音，冇統一講法，有人話係同英文嘅ores同音（IPA：/ɔɹz/；通勝英文式嘅讀法似「屙屎」），有人亦只係將三個字母串出嚟咁讀（即係OH-AR-ZED（IPA：/əʊ ɑː zɛd/）或者OH-AR-ZEE（IPA：/oʊ ɑɹ ziː/），通勝英文式嘅讀法係「噢鴉勞易錫」）。
XD

**XD**或**xd**或**Xd**或**xD**可以係：

* 一種表情符號，解做「咪埋對眼大笑」。
* xD數碼相咭，又叫xD相咭：閃存卡一種，一般用喺富士或奧林巴斯出嘅數碼相機入面。
* XDCAM：攝影嘅一種製片模式。
* 迪士尼XD：美國電視公司屬下嘅一個頻道。
* 體驗設計：一個設計領域，簡稱 。
* Adobe XD：用來做用家體驗設計（）嘅軟件。
迪士尼綫

|}
|}
****（；）係香港一條鐵路線，由港鐵營運。佢位於大嶼山連接陰澳打水灣嘅欣澳站，同竹篙灣香港迪士尼樂園嘅迪士尼站，屬於近郊鐵路線。呢個係全球第二條專為迪士尼樂園而設嘅鐵路線（第一條係喺日本千葉縣東京迪士尼樂園嘅）。

## 概要
呢條線全長3.5公里，行車時間3分半鐘。全綫工程喺2005年4月完成，欣澳站喺2005年6月1號啟用，而成條迪士尼綫亦喺2005年8月1號正式通車。

呢條線由欣澳站3號月台作起點，列車會經過850米長嘅大陰頂隧道，然後喺竹篙灣公路橋底穿過，沿迪欣湖西面駛過，再喺神奇道下面穿過，去到香港迪士尼樂園北面嘅迪士尼站總站。

迪士尼綫唯一嘅轉綫站喺欣澳站（同交匯）。

呢條線係香港第二條無人駕駛嘅鐵路（第一條係香港國際機場旅客捷運系統）。

## 路線圖

## 迪士尼綫全日通
特別設計嘅迪士尼綫全日通，共有兩款設計，分別以米奇同埋米妮做主題，而喺2008年9月28號起設計將會不時更換；乘客可以喺買飛之後六個月內，首次使用起24小時內無限次搭港鐵來回迪士尼站（、、頭等、港鐵巴士同埋港鐵接駁巴士除外）。迪士尼綫全日通售價係每款HK$50，喺同埋港鐵各站嘅客務中心有售。

（註：來回迪士尼站車程包括羅湖同埋落馬洲站，另外馬場站冇迪士尼綫全日通車飛賣。）

## 車站設計
欣澳站同迪士尼站同樣採用天幕式設計，以便自然通風同善用自然光，亦可以營造開揚嘅感覺。欣澳站以未來世界為主題，具科幻感同未來感。迪士尼站採用19世紀維多利亞時代風格。乘客搭迪士尼綫，就好似穿梭時光隧道一樣。


Image:HK Sunny Bay Station Platform 3.jpg|欣澳站
Image:Disneyland Resort Station 2009.jpg|迪士尼站


## 用車

迪士尼綫嘅列車全線採用3列喺1995年買入，由GEC Alsthom生產嘅車卡（英製都城嘉慕列車第3代車卡），喺2003年將車廂內外改裝成富有迪士尼特色。而迪士尼綫係香港地鐵路線中首條用SelTrac訊號系統同埋無人駕駛列車嘅路線，全線以4卡列車行走，每卡可以載180人，其中48個係座位。以每4至10分鐘一班車嘅班次計算，繁忙時間每個鐘可以應付達10000人次。

迪士尼綫列車改裝後嘅外形設計簡潔而現代化，車窗係米奇老鼠頭形狀，並以紅邊裝飾。車身方面就以金色彩帶同埋星粉圖案點綴。車廂內嘅牆身，塗滿咗藍、紅、黃、紫等各種鮮艷色彩，天花亦滿佈繁星圖案。座位方面，係藍色布料嘅弧形設計梳化。此外，車廂內設有米奇老鼠、米妮老鼠、唐老鴨等16個迪士尼卡通人物嘅銅像，亦貼有一啲介紹迪士尼嘅懷念相片。至於扶手，亦係米奇老鼠頭形狀。由於連接扶手嘅膠帶係軍用物料，因此好難俾乘客整斷。

英國製迪士尼綫列車車廂編組註解：
*P50X - 有駕駛室負責操控嘅動力車廂
*Q50X - 裝咗集電弓嘅電力車廂


Image:MTR_Hong_Kong_Disney_Line_Train.JPG|未完全上色嘅迪士尼綫車廂
Image:HK MTR DisneyResortLine Sunny Bay platform trains.JPG|迪士尼綫列車
Image:HK_Disneyland_MTR_1.jpg|迪士尼綫列車內部


## 車站一覽、接駁路線

! width=125 | 車站套色同埋名
! width=100 | 喺邊區
! width=275 | 車站接駁
! width=150 | 啟用日期
|- 
| colspan=4 align="center" style="background:;color:#FFFFFF;" |**迪士尼綫**
|- align="center"
| style="background:#808080;color:#DCDCDC;" | **[[欣澳站|<span style="color:#DCDCDC;">欣澳</span>]]**
| rowspan="2" | 荃灣區
| 
| 2005年6月1號
|- align="center"
| style="background:#005533;color:#FFC809;" | **[[迪士尼站|<span style="color:#FFC809;">迪士尼</span>]]**
|
| 2005年8月1號
|- align="center"
| colspan=4 style="background:#CCCCCC;" | **附註**
|-
| colspan=4 width=650 style="font-size:85%;" | 欣澳站同迪士尼站位於大嶼山東北部，因此所在區域唔係大嶼山大部份地區嘅離島區，而係屬荃灣區。資料根據區議會分界圖。

## 參閱

* 香港迪士尼樂園
王國興

**王國興**（**WONG Kwok-hing**，），人稱「MC興」、「亡國興」、「興哥」，係香港政治人物，香港立法會前議員、東區區議會（小西灣選區）前議員、民建聯創黨黨員。

由於佢成日以嘩眾取寵同誇張嘅發言為公眾認識，因此有「元祖建制戰狼」嘅外號。

## 簡歷
王國興喺越南海防出世，生於1950年代一個貧苦家庭，所以佢標榜自己對基層勞苦大眾困境深有感受。小學時，佢入讀旺角勞工子弟學校。中學畢業後，佢投身左派工會工作，先後響洋務工會同牛奶飲品食品工會任職，參與工運三十年來。同時王國興喜愛投稿詩作及散文，佢響2003年香港區議會選舉時，以職業詩人同專欄作家自居。

## 政途

佢響1991年香港區議會選舉當選北角北區議員，重響1994年，響和富選區成功連任直到家下。1995年，佢當選市政局議員，並任市政局公眾衛生委員會副主席。佢響1995年參選立法局批發及零售界功能組別同1996年參選臨時立法會但都輸咗。

2000年至2005年，佢做過酒牌局成員。

本來，香港親建制陣營有意響2000年香港立法會選舉中，響新界西選區推出一支由民建聯成員為主力譚耀宗排頭嘅名單（譚同時身為工聯會副理事長），另一張名單就由工聯會成員作為主力並以王國興為首（王國興當時跨區出任工聯會新界南服務中心主任），想喺民主派票倉葵青同荃灣區開拓票源，但畀盤據元朗，以鄧兆棠為首嘅鄉事勢力反對。最後，譚耀宗同鄉事勢力合作，同鄧兆棠合組名單，雙雙進入立法會。

2004年，王被工聯會提名出選立法會勞工界別，終於當選立法會議員。為強調勞工界別立法會議員身份，佢漸漸淡出民建聯政黨活動，並且冇連任民建聯中央委員。

佢曾經係工聯會新界辦事處主任、工聯會社會政策委員會副主任，著力於新界西嘅地方經營。坊間估計，佢有意於2008年香港立法會選舉出選新界西。

2007年香港區議會選舉入面，佢唔再響東區區議會和富選區競逐連任，同時接棒畀郭偉强。

隨後兩屆立法會選舉，王國興轉戰地區直選，亦能成功冧莊立法會議員。

2015年，王國興參選第5屆香港區議會選舉，角逐小西灣選區，結果攞到1,981票，成功當選，擊敗無黨派嘅朱日安、人民力量嘅快必。

2016年，王國興夥拍莫健榮、黃宏滔、劉桂容出戰第6屆香港立法會選舉嘅超級區議會功能界別選舉，但係落選。

2019年第6屆香港區議會選舉，王國興唔再喺小西灣選區尋求連任，交棒畀徒弟李樂昕，但係李樂昕選情受制於反修例運動，最後都係落選。

## 勳銜
* 榮譽勳章 (香港)（1998年）
* 銅紫荊星章（2013年）
## 公職
*香港再出發大聯盟發起人

## 攷

## 出面網頁

* 
*
卜祥志

**卜祥志**係個國際象棋手，而家嘅 Elo 分係 2692，響十三歳十個月零十三日做到特級大師，係當時最後生嘅，之後 Sergey Karjakin（十二歲零七個月）細個過佢。

卜祥志響2006年Turin象棋奧運幫中國男隊捉第一檯，攞到團體銀牌，夾埋女仔隊成績，攞到 Nono Graprindashvili 盃。

卜祥志響二零零七年 Bilbao 國際矇眼賽，一路贏咗咁多個對手，重領先緊第二名嘅Magnus Carlsen 六分 （賽制係贏三分和一分輸冇分）。最後一輪對保加茱迪執白贏咗第一局，合計九場贏六和三積廿一分，得冠軍 。不過響最尾場就輸咗。

## 參攷

*http://bilbao07.soloajedrez.com/

類:青島人
LSD

**LSD**係個拉丁字母縮寫，可以指：
*社會民主連線（英文：League of Social Democrats）
*D-麥角酸二乙胺（德文：**L**yserg**s**äure-**d**iethylamid），迷幻劑嘅其中一種
反式脂肪

**反式脂肪**。英文叫「****」。係一種不飽和脂肪酸酯，佢水解得到嘅脂肪酸叫做反式脂肪酸。好多人習慣將反式脂肪酸同反式脂肪混為一談，有啲人會將佢哋叫做逆態脂肪酸。

人造反式脂肪通常係植物油氫化過程中嘅副產品。氫化嘅目的係為咗令啲油可以耐熱啲、無咁易變質，兼可以放耐啲。催化加氫可以將植物油裡面嘅不飽和鍵（碳－碳雙鍵）變成飽和鍵（碳－碳單鍵），而由於氫化過程中催化劑除咗會將不飽和鍵轉變成飽和鍵之外，重有可能改變碳－碳雙鍵嘅構型，即係將少量油脂變成反式脂肪。有啲品種嘅天然植物油亦會有反式脂肪。

同其他脂肪唔同，反式脂肪對健康無益，又唔係人體所需要嘅營養素。食咗啲反式脂肪落肚，會提高患冠心病機會。因為噉，好多國家為咗保障人民健康，都立法管制製造或者入口嘅嘢食入面，唔可以有反式脂肪，好似美國紐約市喺2007年12月就立法管制反式脂肪，佢哋要求所有食肆同快餐店最遲喺2008年7月起，唔再用有反式脂肪嘅食油。新加坡就唔畀小學生飲可樂同食香口膠。

無不飽和碳－碳鍵嘅脂肪（酸）叫飽和脂肪（酸）；有不飽和碳－碳鍵，但係全部都係順式結構嘅，叫順式不飽和脂肪（酸）；有反式不飽和碳－碳鍵嘅，就係通常講嘅反式脂肪（酸）。

## 有反式脂肪嘅嘢食
* 植物牛油
* 糖果和朱古力條
* 蛋糕、麵包、餅乾
* 薯片 
* 曲奇餅
* 非乳製奶精
* 鮮奶油頂料
* 肉醬粉、糕餅粉
* 冰凍炸薯條
* 炸魚片，同埋幾乎所有油炸食物 
* 意式薄餅(pizza披薩)
* 人造奶油
* 冬甩 http://www.u21.org.hk/u21_2006/diy/recipe_doughnut.html
* 爆谷

## 睇埋
*脂肪酸

## 參考

## 拎
* 马来西亚反逆態脂肪酸协会
* 美國FDA 逆態脂肪酸/氫化脂肪 資料
* 美國食品藥物局要求食品油脂應予標示其所含反型脂肪酸(Trans Fatty Acids)含量的意義
* 民間要求禁逆態脂肪酸/氫化脂肪之訴求
* 醫學：不是每種脂肪都一樣：反式脂肪讓你胖的更快(Jul 13, 2006)（科景）
香港職工會聯盟

**香港職工會聯盟**（，簡稱**職工盟**、**HKCTU**）係香港一個工會組織，1990年7月成立，至今已經有超過80個屬會，代表超過17萬名會員。職工盟係一個自主嘅工會聯合組織，獨立於任何政黨或財團。總部響九龍彌敦道557-559號永旺大廈7樓、15樓及19樓，2021年10月冧檔。

屬會成員來自香港：
* 拯溺
* 物業管理
* 新巴
* 城巴
* 教師
* 零售
* 建築
* 迪士尼
* 香港家務助理 

## 領袖
*吳敏兒
*鄭清發 (香港)
*李卓人

## 參考

## 出面網頁

* 

類:工會
陳婉嫻

**陳婉嫻**（，），人稱「嫻姐」，係香港立法會九龍東選區同區議會（第二）功能界別前議員，東區區議會同黃大仙區議會前議員，香港工會聯合會副會長，民主建港聯盟已退黨創黨成員，同時擔任香港百貨及商業僱員總會監事長，從事勞工服務幾十年，廣東寶安人。

## 履歷
*海陸豐公學
*新僑中學
*澤群中學
*香港理工大學及香港管理學會工商管理高級文憑課程
*廣東省科研大學哲學系
*英國華威大學勞工課程 

## 公職
*立法會福利事務委員會主席（2001-2002、2003至今）
*立法會福利事務委員會副主席（2000-2001、2002-2003）
*立法會福利事務委員會主席（1998-2000）
*臨時立法會議員（1997-1998）
*臨時立法會房屋事務委員會主席（1997-1998）
*立法局議員（1995-1997）
*立法局人力事務委員會副主席（1995-1997）
*香港工會聯合會副理事長（1994至今）
*香港百貨商業僱員總會理事長
*民主建港聯盟常委委員（1992-2005）
*港九勞工教育促進會主任
*港事顧問（1994-1997）
*中華全國婦女聯合會執委（2005至今）
*東區區議員（1988-1991）
*香港特別行政區第一屆政府推選委員會委員
*強制性公積金計劃諮詢委員會成員（1998 - 3/2005）
*香港生產力促進局委員（1994-1995）
*公屋聯會名譽會長
*樂群社會服務處有限公司董事局成員
*中港關係策略發展研究基金信託人
*秀明小學校董會主席
*賑災基金諮詢委員會委員（11/2000 - 4/2004）
*廉政公署社區關係市民諮詢委員會委員（1/2003至今）
*旺角勞工子弟學校校董（8/2004至今）
*旺角勞工子弟學校校監（11/2004至今）
*香港專業進修學校校董（10/2002至今）

資料來源：香港立法會網頁

## 個人榮譽
* 非官守太平紳士（2001年）
* 銀紫荊星章（2007年）
* 嶺南大學榮譽院士（2010年）
* 金紫荊星章（2020年）

## 攷

## 出面網頁
* 
* 婦女事務委員會 < 參政為勞工 - 香港工會聯合會
周聰

**周聰**（）廣州出世，1936年嚟香港，1950年代出過好多唱片，初期唱粵曲，後來主力唱粵語流行曲。1950年代中期開始做播音，喺香港電台同麗的呼聲都主持過音樂節目，有「播音皇帝」外號。佢又喺推動粵語流行曲方面好熱心，有作曲同填詞，後來黃霑喺專欄尊稱佢做「粵語流行曲之父」。1993年喺加拿大病逝。

## 出名嘅作品
* 《祝婚歌》（齊賀你 天生一對……）
* 《祝壽歌》（恭祝你福壽與天齊……）
* 《一枝竹仔》（一枝竹仔會易折彎……）
* 《薔薇之戀》
* 《勁草嬌花》
* 《痴情淚》
* 《快樂伴侶》

## 參考
紅磡

**紅磡**（**Hung Hom**或者**Hunghom**）係香港九龍半島嘅舊區，如果用紅磡三約嘅廣義範圍就包埋紅磡灣、黃埔、大環、鶴園、老龍坑同埋土瓜灣。行政上來睇，大部份嘅地方都喺九龍城區內，但亦都有少部份好似香港理工大學、香港體育館同埋香港海底隧道九龍入口喺油尖旺區。

家下呢區多數係住宅樓，公共屋邨同私人屋苑。不過舊時紅磡有工業好似黃埔船塢、商業、但隨住舊區重建，以及紅磡灣大規模填海，連紅磡碼頭亦都要搬，而家黃埔亦都包括喺紅磡區內，呢區差唔多係純住宅區。新填海地有私人屋苑半島豪庭、海灣軒、香港理工大學學生宿舍等等。

另外紅磡亦係殯儀行業嘅集中地，喺暢行道、暢通道同溫思勞街一帶，有三間大嘅殯儀館同埋九龍公眾殮房，加埋附近啲整花牌嘅花店、棺材舖、私人骨灰龕（樓上舖）同其他殯儀行業舖頭，附近嘅酒樓亦常年供應解穢酒套餐，喺呢區嘅一大特色。

呢區有條海濱長廊可以由海逸豪園經紅磡碼頭行到尖沙嘴，而車亦可以用紅磡繞道短時間直出尖沙嘴。

## 史
紅磡係大環同紅磡灣組成，最初只有大灣（大環）笪地。1884年開始，香港政府就開始喺紅磡灣填海，當時重未叫紅磡。1909年，當時有建築工人打一口井時，發現湧出來嘅井水係硃紅色。有風水專家歸咎於動土傷咗龍脈，流出龍血。另一方面，井水化驗結果顯示，咁紅係因為有硫化鐵同汞化物。無論點都好，因為紅色嘅井水，呢處就叫紅磡。

## 社區環境
### 私人屋苑

*海濱南岸
*維港星岸
*昇御門
*紅磡花園
*紅磡灣中心
*黃埔花園
*黃埔新邨
*海逸豪園
*半島豪庭
*海名軒
*都會軒

### 公共屋邨
*家維邨
*紅磡邨

## 公共設施

### 大專院校
*香港理工大學

### 基礎教育
*聖匠中學
*聖公會奉基千禧小學
*聖公會奉基小學
*馬頭涌官立小學 (紅磡灣)
*黃埔宣道小學
*葛量洪校友會小學

### 醫療服務
*紅磡健康院

### 休憩
#### 康樂及泳池
*香港體育館
*和黃公園
*大環山公園
*大環山游泳池

#### 購物點
*國際都會
*黃埔新天地

### 寺廟、教堂
*觀音廟
*聖匠堂
*聖母堂

### 殯儀館
*萬國殯儀館
*世界殯儀館
*寰宇殯儀館

## 交通

### 主要交通幹道
*機利士南路
*香港海底隧道
*紅磡道
*紅磡繞道
*馬頭圍道
*蕪湖街
*差館里

### 公共交通
*渡輪
**紅磡 - 北角
*紅磡站：港鐵、
*何文田站：港鐵、屯馬綫
*黃埔站：港鐵觀塘綫

### 中港鐵路運輸
*紅磡站（來往中國大陸、香港之間嘅城際鐵路運輸服務，包括香港去深圳、廣州、上海、北京等城市）

## 睇埋
*九龍城區
*油尖旺區
諾貝爾和平獎

**諾貝爾和平獎**係諾貝爾獎之一，表揚為咗促進民族團結友好、取消或裁減常備軍隊以及為咗和平會議嘅組織同宣傳盡咗最大努力或作出最大貢獻嘅人，個獎會響挪威首都奧斯陸頒發。

## 睇埋
*諾貝爾和平獎得主一覽

## 拎
* 諾貝爾和平獎官方網站

分類:諾貝爾獎
達賴喇嘛

**達賴喇嘛**（西藏話：****）係藏傳佛教中格魯派（黃教）嘅領袖。「達賴」響蒙古話即係「海」；「喇嘛」響西藏話係上師嘅稱呼，亦都有「智慧」嘅意思，夾埋即係解做「智慧嘅海」。

現任達賴喇嘛已經傳到第十四世，佢個名叫丹增嘉措（*Tenzin Gyatso*或*Dainzin Gyatso*）。

## 歷任達賴喇嘛

## 註
李華明

**李華明**（**Fred Li Wah-ming**，），人稱「肥仔明」，社會工作者出身，香港立法會前議員，香港民主黨成員。

## 生平
### 身世
李華明祖籍上海，響香港出世。

### 早期
早響1970年代火紅年代時，佢係香港大學生嘅托洛斯基派人物之一，同岑建勳、梁國雄等係戰友。所以，到1980年代中共響香港拉攏地方派系人物時，佢邀請佢出任觀塘民聯會嘅顧問，同當時任觀塘民聯會會長嘅前觀塘區議會主席兼牛頭角街坊福利會會長侯瑞培，以及前任民主建港聯盟立法會議員、當時嘅觀塘民聯會副會長陳鑑林並肩作戰。不過，佢亦曾經係香港民國派團體港九工團聯合總會顧問，因為當時觀塘東部嘅藍田（咸田新區）同油塘地區嘅反共勢力頗大。

### 政途
佢響1980年代尾加入咗泛民主派組織匯點，重當選為觀塘區區議員，一直連任至1994年。佢響1991年，同當時「香港民主同盟」嘅司徒華聯合響觀塘參選立法局成功。之後，因為主力立法局事務，佢冇再參選區議會，重響1995年立法局選舉中，喺九龍東南選區搫敗香港工會聯合會副秘書長譚耀宗連任，譚就由九龍東一帶轉往荃灣發展。

1999年區議會選舉，李華明跨區到觀塘區議會順天西選區參選，挑戰民主建港聯盟成員郭必錚，最後俾郭氏擊敗。反而佢助手何偉途、羅俊毅等人，就響四順其他選區成功進身觀塘區議會。

由1998年開始，李華明繼續伙拍民主黨黨友司徒華參選九龍東選區，成功連任立法會議員。李華明響2004年繼續連任，但喺民主黨元老司徒華退休後，只能保留九龍東選區一席，直到2012年唔再冧莊，佢話「從政冇退休保障」係佢離開嘅重要原因之一。

## 政治立場
李華明早年係泛民主派嘅一員，但隨住2012年交棒畀黨友胡志偉之後，佢嘅言論就開始向親中陣營走。

例如，喺2021年中共未經香港人同埋泛民主派同意，修改香港選舉制度之後，唔少泛民主派都認為要杯葛選舉，但係李華明就話，泛民主派唔應該封死參選之路，甚至支持設立資格審查委員會篩選候選人。之後，佢甚至接受親中派堅料網旗下嘅《堅雜誌》訪問，話北京希望民主黨參選，又公開反對劉慧卿形容新制度要泛民主派向選委請求提名係屈辱嘅說法。呢個說法引起唔少迴響，例如媒體WinandMac以『正式投共』形容李華明，時事評論員黃世澤就提出要求民主黨踢佢出黨。不過，《蘋果日報》之後亦引述不記名民主黨黨員，報道話李華明其實對民主黨嘅影響力非常有限，新一代有新一代嘅諗法。係咪參選嘅決定，關鍵仍然係整個政治大環境同埋民主黨支持者點睇。

2022年1月，佢因為未經民主黨批准，以個人名義力撐黨外立法會候選人狄志遠參選第7屆香港立法會選舉嘅社會福利界功能界別，畀民主黨紀律委員會提出凍結黨籍半年，佢接受紀委聆訊時，雖然承認違規，但認為只係做自己認為啱嘅事。民主黨中央委員會將會喺2022年2月開會，投票決定係咪採納紀律委員會嘅建議，凍結佢嘅民主黨黨籍半年，上訴期有一個禮拜；佢表示唔會提出上訴，但就考慮係咪退黨。

## 參考

## 出面網頁

* 

類:前香港立法會議員
類:前香港立法局議員

類:多倫多大學舊生
類:窩打老大學舊生
類:祖籍上海
飯鏟頭

**飯鏟頭**（），又叫**中華眼鏡蛇**，係東南亞常見嘅眼鏡蛇之一。一條成年嘅飯鏟頭公平均都有1.5米長。條頸可以膨大，全身深灰至黑色。

## 住喺邊
中國南部（包含四川, 福建, 廣東, 廣西, 貴州, 湖南, 湖北, 浙江、台灣、香港)至東南亞嘅草原同森林。

## 食乜
魚、兩棲類、雀鳥、老鼠等。

## 睇埋
*香港爬蟲類
Gag

**Gag** 係一個演講術語，即係話喺演講入面，加一啲令人印象深刻嘅嘢入去，例如係一個笑話咁，等啲人聽嘢聽得過癮啲，即係廣東話所謂搞 GAG，就係呢樣嘢。

普通話嘅「**哏**」亦有類似意思，來自傳統相聲術語。台灣人多將gag叫做「**哏**」，有所謂「鋪哏」，即係喺一個演講入面安排嘅合乎演講內容，又聽得生鬼過癮嘅元素。

藝能界亦有用 GAG，喺一啲電影或者電視綜藝節目入面會利用 GAG 去制造效果，有啲 GAG 完全無效果會叫做「爛 gag」，台灣叫「爛哏」，或者一啲用到冇人用嘅舊 GAG 就叫做「老哏」。

## 爛gag

## Universal gag
Universal gag係指一啲非常普遍、大部分人都聽過、而且經常被重覆，聽到已經唔再識笑嘅gag。例子包括：
*我的普通話很普通（用普通話讀出，經常喺同大陸人初次見面中用到）

## Running gag
Running gag 係指一個場境裏面發生咗好多次嘅笑話。例如有兩個小偷去打劫，打咗好多次都因為唔同gag而失敗，產生咗喺同一個場境裏面發生多次而唔同嘅gag。

## Song gag
Song gag可以分兩種：一種係一首歌俾人改咗啲好笑歌詞；一種係歌詞唔變，但係將MV改拍，變咗gag。亦都可以兩種一齊做，只要曲唔變就得喇。
臺灣史

**臺灣史**即係臺灣嘅歷史，以有文獻記載計大約有4百幾年歷史咁耐，但以考古計就發現重耐之前臺灣就有人住，考古學家話喺臺南縣左鎮鄉（宜家嘅臺南市左鎮區）發現嘅人類化石至少都有成3萬年，估計啲人係喺歐亞大陸搬去臺灣，屬於舊石器時代人。

喺中國文獻入面，懷疑可能係講臺灣嘅有《尚書》禹貢篇入面叫「島夷」、喺《列子》湯問篇入面叫「岱員」、《史記》秦始皇本紀叫「灜洲」。而喺《後漢書》東夷篇入面嘅「東鯷」、《三國志》吳志孫權傳、沈螢《臨海水土志》嘅「夷洲」、《隋書》流求傳嘅「流求」、《宋史》流求傳嘅「燮求」、趙汝适《諸蓄志》嘅「流求國」同「毗舍耶國」、《元史》外夷篇嘅「瑠求」，呢啲都係講臺灣。

而喺明代，嗰陣鍾意用地名代表晒成個島，根據張燮嘅《東西洋考》講，曾經叫過嘅稱呼有：雞籠（基隆）、淡水、北港、東蓄、打狗、大員。而喺明代嗰陣，將成個琉球群島叫做「大琉球」，而臺灣就叫做「小琉球」。

到1624年荷蘭人去到臺灣之後，將安平港叫做「臺窩灣」，呢個本來係嗰度一個原居民部落嘅名，而明代啲人聽到呢個名之後，就演變成好多個名好似大員、臺員、大冤、大灣，最後變成「臺灣」。

## 早期臺灣

1642年之前嘅臺灣本來同澎湖係分開，各自有自己嘅歷史。而臺灣係以原住民做主體嘅一個部落社會，以平地嘅平埔族同山地嘅高山族兩個部落為主，兩個族入面又有分開唔同嘅細族。

而澎湖喺1360年之前嘅嘢多數都係神話傳說，唔知真定假，到1360年嗰陣做咗元朝一個行政區，明朝同清朝嘅政府都有派兵駐守，所以澎湖舊時嘅嘢多數都唔計入臺灣歷史入面。

## 荷西時期

荷蘭人喺1604年佔領咗澎湖，後來明朝政府兩度派兵要趕走荷蘭人，打咗好耐最後喺1642年荷蘭人轉攻南部臺灣，最後佔領咗大員，成功建立統治機構，而澎湖就畀返明朝政府。

荷蘭人佔領咗大員之後，喺嗰度起城堡，叫「奧蘭稔」（Orange），1627年改名叫「熱蘭遮城」（Zeelandia）。除咗城堡，又起街道。同時荷蘭人一路擴張佔領範圍，嗰陣嘅臺灣北部一早俾西班牙人佔領咗，1626年荷蘭人打到去北部，將西班牙人打走晒，同時又討伐嗰度啲原住民，最後成個臺灣俾荷蘭人控制晒。

喺荷蘭人同西班牙人統治嗰陣，喺臺灣起咗好多教堂同基督教學校，好多傳教士去咗台灣傳教，令臺灣原住民生活起咗好大變化，佢哋開始唔再過部落社會生活，而且好多都信咗基督教。

## 鄭氏時期

鄭成功反清復明失敗，改為東征台灣，等有個基地可以長期同清朝對抗。喺1661年4月鄭成功帶兵由金門料羅灣開始，先入澎湖，再入臺灣同荷蘭人打咗十個月，荷蘭人最終喺1662年2月1號簽約投降。

鄭成功入咗臺灣之後，建立咗台灣第一個漢人政權。鄭成功死咗之後，佢個仔鄭經繼位，大力發展經濟。鄭經喺1681年病死嗰陣，本來立佢個仔鄭克臧繼位，但馮錫範發動政變，另立鄭克塽做王。清政府收到風，知道入面亂，喺1683年7月派施琅帶軍攻臺，臺灣同滿清一路打，打到9月台灣終於唔夠打，鄭克塽向清朝投降，臺灣納入清朝版圖，結束咗鄭氏三代廿三年統治。

## 清領時期

康熙二十二年（1683年）滿清政府派福建水師提督施琅帶軍攻台，結束咗鄭氏三代廿三年統治，之後第二年清朝廷喺台灣設臺灣府，隸屬福建省。

滿清政府統治臺灣一直到清光緒二十一年（1895年），由於喺甲午戰爭輸咗，滿清政府被逼將台灣割讓畀日本，結束咗滿清朝廷喺臺灣二百一十三年統治。

## 日治時期

1895年（清光緒二十一年、日明治二十八年），日本根據馬關條約，收咗臺灣，喺6月17號舉行「臺灣始政典禮」，正式開始統治臺灣。呢個時期嘅臺灣，包括臺灣島同澎湖群島。

日本一路統治臺灣到1945年，由於第二次世界大戰結束，日本無條件投降，結束咗日本喺臺灣五十一年統治。

## 戰後時期

1945年第二次世界大戰結束，中華民國接管臺灣。之後重成立咗「臺灣調查委員會」負責統籌接收臺灣嘅嘢，宣佈臺灣成為中華民國一個行省，又喺臺灣省設八縣九省轄市，成立行政長官公署，委任陳儀做臺灣省行政長官。

1947年2月爆發二二八事件，結果國民黨政府將行政長官公署改組做臺灣省政府。

1948年國共內戰激化，國民黨喺大陸唔夠共產黨打，最後中華民國由南京迫遷到去廣州，再去到重慶、成都，最後喺1949年去到臺灣。臺灣由原本中華民國一個省，變成中華民國首都同政權管轄範圍。中華民國走咗之後，共產黨就喺大陸另行成立「中華人民共和國」政府。

呢個時候嘅臺灣，係包括臺灣島本身、澎湖群島、金門、馬祖，即係簡稱「台澎金馬」。

中華民國迫遷去臺灣之後，國民黨政府將政府總部定喺臺北，作為反共復國基地，但軍力唔夠共產黨打，不過由於1950年韓戰爆發，美國總統杜魯門派艦隊守住台灣海峽，隔住咗大陸對台灣攻擊。

由於美軍艦隊隔咗一隔，加上中美關係改善，周恩來喺1972年簽定咗上海公報之後，確定美國對一個中國立場，之後發表《告臺灣同胞書》，提出「和平統一祖國」方案同「三通」主張，暫時放棄武力解放台灣。兩岸關係開始無咁緊張。而中華民國同中華人民共和國大家都唔隸屬對方，各自有自己主權。

不過國民黨政府重成日都諗住反共復國，又成日驚共產黨嘅人滲入臺灣做統戰，於是臺灣立法院通過「懲治判亂罪犯條例」，又實施戒嚴，人民無論言論、集會、結社都受到限制，好多人俾國民黨政府當中共嘅人拉咗去坐監，有啲重判咗死刑，其中有好多都係判錯嘅冤案同假案。

由於政府對人民迫得太緊，民間開始有好多政治社會運動發起，特別針對人權保障、反對戒嚴、要求司法獨立、同埋民意代表要由選舉產生。

臺灣喺呢啲社會運動之下，開始有反對黨出現，民間一連串反威權統治、爭取民主、自由運動，最後爆發美麗島事件「黨外」民主運動。

美麗島事件之後，國民黨政府唔可以唔改變，開始民主化、本土化、鬆弛化，放棄反共復國同三民主義統一中國嘅諗法，維持同大陸統治權分開，各自唔隸屬對方，各自有自己主權嘅狀況。

而大陸嗰陣時開始由鄧小平話事，佢提倡改革開放，認為大陸發展經濟先最重要，對於台灣，亦放棄對臺用武，認為只要喺一個中國原則入面，你唔搞我，我唔搞你，維持現狀唔變咁就無問題，又提出以「一國兩制」作為解決台灣問題基本模式。兩岸政府亦逐啲逐啲咁開放邊境，兩岸人民開始喺文化、學術同經濟上交流，兩岸關開始唔再咁敵對。

1986年民進黨成立，1987年政府開放黨禁。1988年蔣經國死咗之後，由李登輝繼任。李登輝推行民主化同本土化路線，1996年舉行咗第一次全民直選正副總統。

## 參考

### 書

*《臺灣史》 陳鴻圖編著 三民書局 ISBN 957-14-4094-9
*《臺灣簡史》 周明峰著 ISBN 957-8994-83-4
*《臺灣史》 洪雪琪編 五南圖書出版 ISBN 957-11-2738-8
Redneck

**Redneck**係一個美國俗語，即係話嗰啲思想頑固，無乜受過教育嘅農民、鄉下佬。由於未見過世面，所以行為落後。Redneck 係美國北方人對南方人嘅稱呼，有啲蔑視嘅含意。但用吓用吓，Redneck 已經代表典型美國南方人嘅一種文化象徵。
陳鑑林

**陳鑑林**（**CHAN Kam-lam**，），人稱「陳橄欖」，係香港立法會（選委會界別、九龍東選區）前議員（1998-2016），民主建港協進聯盟成員兼會務顧問，廣東汕頭出世，佢同陳俊傑兩仔爺曾經做過觀塘區議員，侄女陳慧婷（又名陳蒨葶、葉慧婷）就係社區工作者、地產經紀。

## 履歷
*香港工業專門學校（香港理工大學前身）（1971年） 

## 公職
*立法會房屋事務委員會主席（2000-2001, 2002-2003, 2004-2005）
*立法會房屋事務委員會副主席（2001-2002, 2003-2004）
*香港房屋委員會委員
*市區重建局董事會成員
*香港按揭證券公司董事
*經濟及就業委員會委員
*香港中文大學校董
*觀塘民聯會會長
*觀塘區議會議員（2000-2007）
*民主建港聯盟中央及常務委員
*九龍社團聯會副會長
*九龍東區各界聯會常務會董
*立法會財務委員會副主席（1998-2000）
*立法會貿易及工業事務委員會主席（1998-2000）
*臨時立法會人力事務委員會主席（1997-1998）
*臨時立法會政府帳目委員會副主席（1997-1998）
*立法局議員（1995-1997）
*觀塘臨時區議會議員（1997-1999）
*觀塘區議會民選議員（1988-1997）
*區事顧問（1994-1997）
*雙語法例諮詢委員會委員（1995-1997）
*香港中華文化總會名譽會長

## 個人榮譽
* 太平紳士（2002年）
* 銀紫荊星章（2005年）
* 金紫荊星章（2016年）
* 香港理工大學大學院士（2018年）

## 選舉經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會基層社團委員。之後佢喺李家超無提政綱嘅情況下，有份提名李家超參與2022年香港行政長官選舉。

## 攷

## 出面網頁
* 
* 
* 

類:前香港立法會議員

類:香港理工大學大學院士‎‎
搞嘢

**搞嘢**可以係個：
*動詞，幾乎等於扑嘢，不過係「性別平等」用語。
*形容詞，即係搞笑咁解，通常形容人。
霜降

**霜降**係廿四節氣中嘅第十八個，響陽曆10月23號或者10月24號，亦即係太陽響黃經210°果日。響長江流域一帶，氣溫跌到攝氏0度以下，重會有第一次結霜出現。呢個節氣係秋季最後一個，代表冬季好快來臨。
國會金章

**國會金章**（）係美國國會頒畀平民嘅最高獎勵，得獎者唔使係美國公民。

最早嘅得獎者係有份參加美國獨立戰爭同墨西哥戰爭嘅平民，之後得獎者仲包括演員、作家、音樂家、探險家、太空人、救生員、科學家、運動員同人道主義者等等。

## 連出去

* List of recipients
* Congressional Research Service (CRS) Reports regarding Congressional Gold Medals
* PDF of CRS Report RL30076, Congressional Gold Medals, 1776-2006, Updated December 20, 2006
蔣中正

**蔣中正**（），字**介石**，浙江省奉化縣溪口鎮人，以前中華民國官方會尊稱佢做「**先總統 蔣公**」。係中國軍事家同政治人，曾擔任中華民國總統同中國國民黨總裁。佢響近代中國史上佔有舉足輕重嘅地位，而佢亦係中國實現共和政體後，至今唯一一個統一過全中國，並同時統治過中國大陸同臺灣嘅領袖，1975年4月5號，因心臟病發，與世長辭，享年87歲。

## 名
同唔少中國史嘅人一樣，蔣中正一生中有幾個名。下邊係佢常用嘅名號同埋稱呼。

中國大陸地區好少用「中正」或「蔣中正」，而一般叫佢做「蔣介石」。喺有關八年抗戰嘅影視作品之中，成日按職務叫佢「**蔣委員長**」，委員長成為蔣嘅代名詞，中國人普遍接受呢個名；佢喺臺灣地區嘅正式名係「蔣中正」，或簡稱「中正」（威妥瑪拼音：），例如臺北市區嘅蔣中正紀念館名係中正紀念堂、臺灣各地嘅文化中心名係中正文化中心，同埋臺灣最常見嘅路名：中正路。

講英文嘅外國人（特別係美國人）暱稱蔣中正為 ，取自第二次世界大戰時蔣任軍事委員會委員長（即大元帥，）嘅英文簡寫。

蔣介石死咗之後，喺臺灣戒嚴時期，多數用抬頭嘅尊稱「先總統 蔣公」。隨住解嚴之後政治情勢改變，呢個寫法已經好少用。

## 出面網頁
丹增嘉措

**丹增嘉措**（藏文：****，）西藏人，係而家嘅第十四世達賴喇嘛。1959年3月10號到3月21號期間，西藏發生咗騷亂，因為呢次騷亂，佢走咗去印度。1989年攞到諾貝爾和平獎，1996年開始禁止格魯派信眾崇拜多傑雄登並引起爭議。2007年攞到美國國會金章。2011年將所有政治權力交畀洛桑森格。

## 連出去
* Awards & Honors

|colspan="3" style="background: #FABE60" |**[[祖古]]嘅轉世傳承**
宋美齡

**宋美齡**（）係中華民國前第一夫人，蔣介石個老婆，佢響中國上海出世，祖籍海南文昌。最後死響美國紐約，享年106歲。宋美齡響近代中國史同埋中華民國同美國嘅關係，具有深遠嘅影響力。

## 相

File:Soong May ling Wesleyan student photo.jpg|1910年，重係學生嘅宋美齡。
File:1927 Chiang Soong wedding photo1.jpg|蔣介石同宋美齡嘅結婚相。
File:1940s Chiang Soong Chennault.gif|Soong sitting close to Chiang opposite Claire Lee Chennault.
File:Chinese Florence Nightingale.jpg|Soong giving a bandage to an injured Chinese soldier  (c. 1942)
File:1942 Chiang Soong Stilwell in Burma.jpg|1942 Chiang, Soong and Joseph Stilwell in Burma.
File:1943_Chiang_Kai-shek_and_Soong_May-ling.jpg|1943年嘅蔣介石同宋美齡
File:Soong May-ling stitching uniform for soldiers.jpg|Soong stitching uniforms for National Revolutionary Army soldiers.
File:1943 Wellesley College speech poster.jpg|1943 Wellesley College speech poster.
File:1943 Soong May-ling in White House Oval Office.jpg|1943 Soong in the White House Oval Office to conduct a press conference.
File:Chiang Kai-shek and Soong May-ling in 1955.jpg|喺台北嘅蔣介石同宋美齡。


## 參考
傅家俊

**傅家俊**（**Marco Fu**，）係香港職業桌球手，有「**神奇小子**」之稱。

傅家俊喺香港出世。1990年，佢同佢阿爸移民去加拿大溫哥華。

佢而家係住喺跑馬地。1998年佢以世界排名第377位，打入格蘭披治桌球大賽決賽。2007年，佢再打入格蘭披治桌球大賽決賽，而且喺決賽打嬴奧蘇利雲，攞到冠軍。

傅家俊響2003年同埋2010年都贏咗英國超級桌球聯賽嘅冠軍，係第一位非英倫三島球手贏到呢項冠軍。

## 職業賽冠軍
*1997年 世界職業錦標賽亞洲巡迴賽冠軍
*2003年 英國超級桌球聯賽 冠軍
*2004年 歐亞桌球大師對抗賽 冠軍
*2007年 格蘭披治桌球賽 冠軍**（排名賽）**
*2007年 泰國大師賽 冠軍
*2010年 英國超級桌球聯賽 冠軍
*2013年 澳洲哥德菲爾德桌球公開賽 冠軍**（排名賽）**
*2015年 名將盃 冠軍
*2015年 直布羅陀公開賽 冠軍**（次排名賽）**
*2016年 蘇格蘭桌球公開賽 冠軍**（排名賽）**

## 業餘賽冠軍
*1995年 加拿大西岸桌球公開賽 冠軍
*1997年 世界青年桌球錦標賽 冠軍
*1997年 世界業餘桌球錦標賽 冠軍
*1997年 香港桌球公開賽 冠軍
*1997年 香港桌球超級聯賽 冠軍
*1998年 曼谷亞運會男子隊際桌球賽 金牌
*2002年 釜山亞運會男子隊際桌球賽 金牌
*2009年 東亞運動會男子英式桌球團體賽 金牌
*2010年 廣州亞運會男子英式桌球團體賽 金牌

## 世界排名
*1999年 第35位
*2000年 第15位
*2001年 第17位
*2002年 第27位
*2003年 第19位
*2004年 第16位
*2005年 第25位
*2006年 第22位
*2007年 第27位
*2008年 第14位
*2009年 第1位
*2010年 第14位
*2011年 第23位
*2012年 第28位
*2013年 第13位
*2014年 第8位
*2015年 第11位
*2016年 第12位
*2017年 第5位
*2018年 第18位
*2019年 第55位

## 出面網頁
*
神奇小子

**神奇小子**（，Perman）係日本漫畫家藤子·F·不二雄嘅作品，曾經由1966年起連載2年及1983年再連載3年，後來幾次被改編成電視及電影動畫。

香港嘅亞洲電視於1984年喺本港台播放神奇小子動畫。

## 劇情簡介
故事講述小學生德仔（）喺某一日無意中「幸運地」遇上負責保衛銀河嘅神奇金剛，被委以重任，成為保護地球嘅神奇小子1號。德仔原本只係一個普通嘅小學生，得到鳥人嘅道具後，包括神奇頭盔、飛天斗蓬、神奇襟章及替身機械人，成為擁有超能力嘅英雄。

## 連載雜誌
*週刊少年星期天：1967年2號～44號別冊少年星期天：1967年11月號
*少年星期天增刊：1967年春季號・夏季號、1968年新年增刊號
*小學館BOOK：1967年3月號～1968年3月號
*小芽：1967年3月號～1968年7月號
*好孩子：1967年3月號～1968年9月號
*幼稚園：1967年3月號～1968年12月號
*小學一年生：1967年3月號～1968年8月號
*小學二年生：1967年3月號～1968年8月號
*小學三年生：1966年12月號～1968年8月號、1983年4月號～1985年3月號
*小學四年生：1966年12月號～1968年8月號、1983年4月號～1986年3月號
*小學五年生：1967年4月號～1968年5月號
*小學六年生：1967年4月號～1968年2月號
*コロコロコミック（快樂龍）：1983年4月號～11月號、1984年4月號～6月號
*電視君：1983年4月號～1984年4月號

## 主要角色
### 神奇小子
* **1號**－**神奇小子**／**德仔**（／）（香港粵語配音：沈小蘭（真身）/ 譚淑英（替身））
:漫畫主角。平時係個懶惰、粗心、有啲蠢嘅小學生，變身為神奇小子後性格會發生變化。鍾意金麗華（星野スミレ）同埋同學澤田蜜子（ミチ子）。驚甴曱。

* **2號**－**貔貅**（）（香港版粵語配音：葉少榮）
:猩猩。漫畫初期同媽媽住喺動物園，後期設定為係一對老年夫婦嘅寵物。鍾意吃香蕉。同隔籬隻狗係好朋友。

* **3號**－**神奇少女**／**金麗華**（／）（香港版粵語配音：雷碧娜）
:日本最受歡迎嘅少女偶像。對其他神奇小子一直隱瞞身份。鍾意神奇小子一號，但一直冇表露。

* **4號**－**神奇羅漢**／**大山法善**（／）（香港版粵語配音：陸頌愚）
:出生喺大阪嘅金福寺。頭腦相當好，多次運用智慧解決問題。鍾意賺錢，自己搞咗一間小型運輸公司。

* **5號**－***'／***'
:彩色電視版冇嘅人物，係一名一歲半嘅BB，由於見到神奇小子嘅真面目，所以成為神奇小子嘅成員。由於單行本冇收錄相關嘅故事，所以冇乜讀者知道佢嘅存在。直到2002年紀念特別映畫而出版嘅My First BIG『パーマン パーマン永遠なれ!!』（第3卷），至正式收錄故事『5號嘅誕生』。

***神奇金剛**（）（香港版粵語配音：黃志成）
:畀各位神奇小子道具嘅外星人。如果有人泄漏神奇小子嘅秘密會俾佢變成動物。但實際上佢好溫和，總係諗辦法令神奇小子改正錯誤。性格有啲毛糙。

### 配角
#### 須羽家
* ***'
:德仔阿爸。

* '''媽媽'''
:德仔阿媽。

* '''須羽ガン子'''
:德仔個妹。

====師友====
* '''澤田蜜子'''（）

* '''大番薯'''（）[香港版粵語配音: 陳永信]

* '''奀仔'''（）

* ***'

* **大山**老師

#### 其他
* **貔貅嘅主人**
:一對老年夫婦。

## 主要能力
收藏方法：將斗蓬同埋襟章擺喺頭盔裏面，三者可以被搓揉縮小，並收埋喺耳窿入面。
*頭盔 - 除了用嚟隱藏身份之外，載上頭盔後力大無窮，並可以增強骨嘅強度達6600倍。耳嘅中間裝有萬能翻釋機。
*斗蓬 - 用特殊纖維製作，着上身之後可以能反重力推進，自由飛行。最高時速119km（第1作時係91km），如果神奇小子手連手飛嘅話，可以再增加速度。
*襟章 - 通話器、潛水氧氣囊及簡易雷達。
*替身機械人 - 喺神奇小子活動期間，佢哋可以將機械人變成一個同自己一模一樣嘅替身，掩人耳目。德仔成日用佢嚟幫自己開小差或做功課，但時間耐咗亦同替身產生友情。開關喺機械人嘅紅色鼻上面，德仔多數將佢收埋喺書床嘅大櫃桶入面。

## 完結篇
完結篇係主角德仔被選出到超人星學習，臨走前3號畀佢睇自己嘅真面目。喺作者另一部漫畫多啦A夢中，已經成年成為明星嘅3號曾多次出現，堅守住青梅竹馬嘅感情，重等緊1號返嚟。

## 睇埋
*日本漫畫一覽
*日本動畫一覽

## 出面網頁
*2003年電影網站－喺多啦A夢電影《風的使者》同場加映
*2004年電影網站－喺多啦A夢電影《貓狗時空傳》同場加映
*神奇小子漫畫故事名稱一覽（日文）
世紀

**世紀**係一百年為一個計量單位紀時方法。係由基督敎諸國散播出去，第一年係估計耶穌出世嘅年份，所以第一世紀就係公元1年到100年。
1239年

## 大件事

## 響呢年出世嘅人

## 響呢年死嘅人
* 崔與之，觀文殿大學士。

## 節慶、風俗習慣
1237年

## 大件事
*宋理宗改年號嘉熙。
*康拉德四世開始做羅馬人民嘅國王

## 響呢年出世嘅人

## 響呢年死嘅人

## 節慶、風俗習慣
1227年

## 大件事
*中國（金哀宗正大四年），蒙古軍佔領定西。
*蒙古滅西夏。

## 響呢年出世嘅人

## 響呢年死嘅人
*鐵木真
*李睍，西夏末代君主。
1220年

## 大件事

## 響呢年出世嘅人

## 響呢年死嘅人

## 節慶、風俗習慣
* 番禺人溫若春考中狀元及第。
1215年

## 大件事
* 蒙古軍佔領金中都。
* 英格蘭國王約翰簽咗《大憲章》。

## 響呢年出世嘅人

## 響呢年死嘅人
1212年

## 大件事
*正月初一（己酉朔日，陽曆2月5號），金朝皇帝完顏永濟改元崇慶。
*兒童十字軍事件。

## 響呢年出世嘅人

## 響呢年死嘅人

## 節慶、風俗習慣
1206年

## 大件事
* 孛兒只斤鐵木真被推為成吉思汗，建立大蒙古國（蒙古帝國）。

## 響呢年出世嘅人

## 響呢年死嘅人

## 節慶、風俗習慣
1200年

## 大件事

## 響呢年出世嘅人
* 1月19號：道元，日本僧人，創立日本曹洞宗（1253年死）

## 響呢年死嘅人
* 4月23號：朱熹，中國思想家同文學家
* 7月23號：李鳳娘，中國皇后同皇太后
* 9月17號：趙惇，南宋皇帝

## 節慶、風俗習慣
1234年

## 大件事
* 2月，宋蒙聯軍攻陷蔡州，金國滅亡。

## 響呢年出世嘅人

## 響呢年死嘅人
* 金哀宗完顏守緒
* 金末帝完顏承麟

## 文學
* 元朝文學家元好問寫咗「校《笠澤藂書》後記」。
角

，漢字，起源於獸角，可以係：

## 生物
*角 (動物)，動物嘅頭或者鼻突出嚟嘅硬物，諸如牛角、犀角、鹿角、羊角
*神話之中，人鬼異獸，有類似獸角。
## 地理
*海角，三面環海嘅地
## 數學
*角 (幾何)，兩條（唔係平行嘅）線之間相交形成嘅，隻角擘得有幾大叫角度。
*多邊形突出部份，諸如三角、四角、五角。　
## 天文
*角 (星官)，二十八宿之一，星官之一。
*角宿，二十八宿，角宿所管之星官
## 其他
*毫子，原為銀仔別稱，不足一圓。
嫦娥一號

係中國第一粒繞月人造衛星，用中國古代神話人物嫦娥嚟命名。佢響2007年10月24號18時05分（UTC+8時間）響四川西昌嘅西昌衛星發射中心搭長征三號甲運載火箭順利發射升空。
聯合國大會2758號決議

《**聯合國大會2758號決議**》（）係1971年10月25號聯合國大會第26屆會議上，就「恢復中華人民共和國響聯合國組織中嘅合法權利問題」嘅決議。結果大會通過呢項提案，中華人民共和國成為聯合國入面「中國」嘅唯一代表。呢次事件係中華民國退守臺灣之後嘅一個重大外交挫折。

## 決議全文
決議提案初期係1971年7月15號由阿爾巴尼亞同埋阿爾及利亞為首嘅18個共同提案國（之後增加到23國，其中有11個係非洲國家）發起，因此又稱**兩阿提案**或者係**阿爾巴尼亞提案**。1971年10月25號喺第26屆聯合國大會會議上表決通過。根據《聯合國憲章》同埋聯合國大會嘅議事規則，呢項提案通過之後即刻成為聯合國大會嘅正式決議。除英文之外，仲包括中文版本。

決議全文粵文翻譯如下：

## 立場
### 荷蘭
2024年9月12號，荷蘭國會通過咗一個關於台灣嘅提案，入面講到唔畀中國扭曲聯合國大會第2758號決議，仲要求荷蘭政府喺歐洲聯盟（EU）入面搵其他國家一齊撐呢個立場。

## 睇埋
*中華人民共和國
*中華民國
*九二共識
*臺灣問題
*一個中國
*一中各表

## 攷
柴可夫斯基

**柴可夫斯基**（，）係俄羅斯浪漫樂派作曲家，寫咗好多出名嘅樂曲，好似交響曲、芭蕾舞曲、弦樂四重奏，而佢嘅風格影響咗唔少後輩。

雖然音樂天賦早熟，柴可夫斯基一開始係接受做文職公務員嘅教育，因為嗰陣時喺俄羅斯發展音樂事業嘅機會唔多，而且仲無公立音樂教育制度。當有咗呢個機會之後，佢入咗初成立嘅聖彼得堡音樂學院，並喺1865年畢業。佢喺嗰度接受嘅正統西方教學，令佢同當時由俄國五人組呢班民族主義作曲家所代表嘅音樂運動分別開嚟，佢哋之間嘅專業關係都係混合而有啲矛盾。柴可夫斯基嘅訓練令佢走上一條路，要將自己所學同自細接觸過嘅本土音樂習慣融合。喺呢個融合過程中，佢打造咗一種個人風格，但又清晰地流露出俄羅斯音樂嘅特色。

俄羅斯音樂嘅旋律、和聲同其他基礎原則，與西歐音樂所遵循嘅規律有啲唔同，令到俄羅斯音樂喺大規模嘅西方創作入面似乎難以使用，亦難以形成一種綜合風格，呢啲分歧仲引發咗個人之間嘅反感，影響咗柴可夫斯基嘅自信。俄羅斯文化呈現出一種「雙重性格」，即本土同外來元素自從彼得大帝時期開始越嚟越分離，導致知識界對國家民族身份嘅不確定，呢種模棱兩可嘅情況亦反映喺柴可夫斯基嘅事業上。

雖然柴可夫斯基有好多流行作品，但佢嘅人生充滿咗個人危機同抑鬱嘅時刻。成因包括佢細個時候為咗去寄宿學校而早早同佢媽咪分開，之後佢媽咪早死，仲有佢好友同同事尼古拉·魯賓斯坦嘅離世，佢同安東尼娜·米留科娃嘅失敗婚姻，仲有同有錢嘅女贊助人娜傑日達·馮·梅克維持咗13年嘅關係崩潰。柴可夫斯基嘅同性戀取向，一直以嚟佢都隱藏得好好，傳統上亦被視為其中一個主要因素，儘管有啲學者減低咗呢件事嘅重要性。 佢將佢嘅第六交響曲獻畀佢嘅姪仔弗拉基米爾「波波」達維多夫，喺佢寫俾其他人嘅信件中所表達嘅對達維多夫嘅感情，特別係達維多夫自殺之後，已經俾人視為兩人之間嘅浪漫愛情嘅證據。 柴可夫斯基喺53歲嗰年突然離世，一般認為係由於霍亂，但對於係咪真係霍亂以及死亡係意外定係自殺，仲有討論未有定論。

雖然佢嘅音樂喺觀眾之間一直好受歡迎，但批評意見一開始係兩極化。有啲俄國人覺得佢嘅音樂唔夠代表本土音樂價值，懷疑歐洲人因為佢音樂入面嘅西方元素而接受咗佢嘅作品。而對應呢個懷疑，某啲歐洲人就讚揚柴可夫斯基嘅音樂超越咗異國風情，並認為佢打破咗對俄羅斯古典音樂嘅刻板印象。不過亦有啲人批評佢嘅音樂，因為佢冇嚴格遵循西方音樂嘅原則。

## 早年同教育

柴可夫斯基喺1840年5月7號出世喺沃特金斯克，一個喺俄羅斯帝國時期嘅維亞特卡省嘅細細嘅城鎮，而家屬於烏德穆爾特共和國，喺卡馬河畔。佢老豆伊利亞·彼得羅維奇·柴可夫斯基係礦務部嘅中校兼工程師，管理住卡姆斯科-沃特金斯克嘅鐵廠。佢阿爺彼得·費多羅維奇·柴可夫斯基出世喺葉卡捷琳諾斯拉夫省嘅尼古拉耶夫卡村，即係而家烏克蘭嘅米科萊夫卡，佢起初係軍隊裡面嘅醫生助理，之後做咗維亞特卡嘅格拉佐夫市長。佢太公，一個叫費多爾·柴卡嘅扎波羅熱哥薩克，喺1709年參加咗波爾塔瓦戰役。

柴可夫斯基阿媽亞歷山德拉·安德烈耶夫娜（娘家姓d'Assier）係伊利亞三個老婆入面嘅第二個；佢第一個老婆喺彼得出世前幾年就死咗。佢比老公細18歲，佢老豆嗰邊有法國人同德國人血統。伊利亞同亞歷山德拉都有學過藝術，包括音樂。佢六個兄弟姊妹入面，柴可夫斯基同佢家姐亞歷山德拉同埋孖生細佬阿納托利同莫德斯特最親。亞歷山德拉同列夫·達維多夫結咗婚生咗七個仔女，畀柴可夫斯基成年之後唯一真正嘅家庭生活，特別係佢到處漂泊嗰陣。呢啲細路入面，有一個叫弗拉基米爾·達維多夫嘅，綽號「鮑勃」，同佢特別好。

1844年，佢哋請咗個22歲嘅法國女家庭教師芬妮·迪爾巴赫。四歲半嘅柴可夫斯基起初畀人覺得太細唔適合同大佢嘅哥哥尼古拉同一個姪女一齊學習。但係佢堅持要學，最後說服咗迪爾巴赫。到六歲嗰陣，佢已經可以流利咁講法文同德文。 柴可夫斯基都好鍾意呢個後生女仔；有人話佢對柴可夫斯基嘅關愛彌補咗佢阿媽對佢嘅冷淡同疏離，但係都有人話佢阿媽其實好溺愛佢。迪爾巴赫保存咗柴可夫斯基好多嗰陣時嘅作品，包括佢最早嘅作曲，仲成為咗好多童年軼事嘅來源。

柴可夫斯基五歲開始學鋼琴。三年之內佢已經可以同佢老師一樣咁流暢咁睇樂譜。柴可夫斯基嘅父母起初都好支持，請咗個導師，買咗部風琴，一種可以模仿複雜管弦樂效果嘅桶風琴，仲鼓勵佢學鋼琴，既係為咗藝術，又係為咗實際嘅原因。不過，佢哋喺1850年決定送柴可夫斯基去聖彼得堡嘅帝國法學院。佢哋兩個都係喺聖彼得堡嘅學院畢業，法學院主要係服務低級貴族，佢哋覺得呢個教育可以幫柴可夫斯基做好準備去做公務員。無論你有幾有天分，嗰陣時喺俄羅斯除咗富有嘅貴族之外，得兩種音樂事業可以揀：要喺學院做老師，要唔係就喺皇家劇院做樂手。呢兩種工做都係社會地位最低嘅，做呢啲工嘅人同農民冇乜分別。

柴可夫斯基老豆嘅收入都越嚟越唔穩定，所以父母可能都想柴可夫斯基快啲獨立。因為最低入學年齡係12歲，而柴可夫斯基嗰陣得10歲，所以佢要喺帝國法學院嘅預科學校住咗兩年，離佢屋企有咁遠。兩年過咗之後，柴可夫斯基就轉去帝國法學院開始讀七年課程。

雖然有人話柴可夫斯基同佢阿媽嘅關係唔親密，但係佢細個嗰陣就要同阿媽分開，呢件事令佢受到情感創傷，影響咗佢一生。到佢14歲嗰年，佢阿媽因為霍亂死咗，更加令佢難過。 因為失去咗阿媽，柴可夫斯基第一次認真咁嘗試作曲，寫咗首華爾茲紀念佢阿媽。柴可夫斯基老豆都感染咗霍亂，但係好返晒，佢即刻送柴可夫斯基返學，希望功課可以分散佢嘅注意力。柴可夫斯基好孤單，佢就同同學交朋友，仲成為咗終身嘅朋友；呢啲朋友包括阿列克謝·阿普赫京同弗拉基米爾·杰拉爾德。

音樂雖然唔係學校正式嘅重點科目，但係都幫柴可夫斯基同同學打成一片。佢哋成日去睇歌劇，柴可夫斯基仲會喺學校嘅管風琴度即興彈奏佢同朋友喺詩班練習時唱過嘅曲目。弗拉基米爾·杰拉爾德之後講：「我哋覺得好好笑，但係冇諗過佢之後會咁出名。」柴可夫斯基仲跟住一個叫弗朗茨·貝克嘅樂器製造商繼續學鋼琴，佢間唔中會嚟學校；不過，根據音樂學家大衛·布朗講，效果「微乎其微」。

1855年，柴可夫斯基阿爸出錢請魯道夫·昆丁格教佢，仲問佢覺得佢個仔適唔適合做音樂事業。雖然昆丁格覺得柴可夫斯基好有天分，但係佢話睇唔出佢將來會成為作曲家或者表演者。佢之後承認，佢咁樣評價柴可夫斯基，係因為佢自己喺俄羅斯做音樂人嘅經歷唔好，唔想柴可夫斯基都要經歷同樣嘅嘢。柴可夫斯基畀人話要讀完課程先，之後再諗下去司法部做。

## 聲音錄音

1890年1月，Julius Block喺莫斯科錄咗一段聲音，呢個錄音係代湯瑪士·愛迪生錄嘅。 以下係呢段錄音嘅內容（講者身份推測而已）：

根據音樂學家列昂尼德·薩巴涅耶夫所講，柴可夫斯基其實唔係好鍾意畀人錄音，因為佢唔想將自己嘅聲音流傳後世。喺另外一次同Block嘅會面中，Block要求佢彈鋼琴或者最少講句嘢，但柴可夫斯基拒絕咗。佢話：「我彈琴好差，聲音又沙，點解要將呢啲嘢永遠記錄低？」

## 睇埋
*芭蕾舞音樂

## 註

## 攷

## 出面網頁

類:俄羅斯帝國人
Stub

**Stub** 係一個英文字，意思喺唔同嘅情況之下有：

* 一般嘅日常嘅說話，可以解做：樹頭、樹椿、樹墩、飛尾。
* Stub (電腦)：寫程式興用 stub 來表示一啲，楔住個位，頂住檔先嘅程式。
Van McCoy

****（全名，）係一個音樂創作人、制作人。經典之作係1975年的士高大熱嘅，呢隻歌重有佢嘅舞步，一大班人跳，直到而家重有人跳緊。

另外香港電台每年舉辦嘅十大中文金曲頒獎典禮嘅主題曲亦係使用佢嘅作品。

喺1979年因為心臟病死，終年39歲，雖然一生作品唔多，但隻隻經典，影響力唔細。

## 拎
*Van McCoy Website , Van McCoy Music inc
*The Hustle - Van Mccoy, YouTube 影片
聖母月

**聖母月**係天主敎獻畀聖母瑪利亞嘅月份，通常響西曆5月，基督徒會效法聖母嘅德行同請求佢代禱，同埋指導信徒點樣信從同依靠基督。

## 史
聖母月源於13世紀末，嗰時天主敎會就將5月獻畀聖母，將當時世俗慶節變成基督敎節日。18世紀耶穌會會士提倡聖母月敬禮。聖母月敬禮嘅價值畀之後敎會肯定，敎宗發兩個通喻，分別係碧岳十二世嘅《天主中保》，同保祿六世嘅《論五月》。

## 參攷
*
玫瑰月

**玫瑰月**係天主敎獻畀聖母瑪利亞嘅月份，通常響西暦10月，基督徒會諗《玫瑰經》，效法聖母嘅德行同請求佢代禱，同埋指導信徒點樣信從同依靠基督。

## 史

玫瑰月源於《玫瑰經》。12世紀，聖母顯現畀聖道明，揸住串珠，敎聖道明點樣用串珠唸《玫瑰經》，同埋為陷入異端嘅人祈禱。不過亦有人考據係15世紀另一位普魯時嘅道明受聖母啟示所發明。

1571年，歐洲畀入侵，敎友誠心念《玫瑰經》，所以得到聖母幫手，10月7號大獲全勝，敎會就定呢日做玫瑰聖母節。後尾聖母又響花地瑪顯現，叫自己做玫瑰經之后。所以敎會就定10月做玫瑰月，鼓勵敎友唸多啲《玫瑰經》。

## 參攷
*
煉靈月

**煉靈月**係天主敎一個節日，通常響西曆11月，基督徒會同煉獄中亡者祈禱、奉獻同埋贖罪，等佢哋可以淨化入永生。亦都可以幫助信徒增進善功。

## 史
早期敎會同亡者祈禱好早就有，而且好普遍。去到4世紀教難結束嗰陣，又興諸聖殉道者慶節。8世紀，諸聖節就響10月1號慶祝，羅馬伯多祿大殿裏面，有諸聖堂建堂奉獻日。10世紀，法國本篤會士，就慣響11月1號晚課同亡者誦經，於是敎會就定11月2號做追思亡者日，重叫敎友響11月同煉靈祈禱。

## 參攷
*
佐治比才

**佐治比才**（，）係法國浪漫樂派作曲家，歌劇《卡門》係佢嘅代表作。

## 簡歷
佐治比才喺巴黎出世，九歲入巴黎音樂學院。1857年拿到羅馬獎金，去羅馬進修三年。1863年佐治比才完成佢第一部歌劇《採珠者》。1873年作《卡門》；但首演時反應平平，比才受唔起打擊病咗，三個月之後就鬱死咗，得36歲。

之後《卡門》重演，受重新評價，重成為世界名作。

## 作品
*  詠嘆調 1854年
*  諧歌劇 1857年
* 《田園》（）諧歌劇 1859年
* 《採珠者》（）歌劇 1863年
*  大歌劇 未寫完
* 《貝城一麗姝》（）歌劇 1867年
*  歌劇（Fromental Halévy 創作，比才寫完）1869年
* 《阿萊城姑娘》（）嘅幾場戲 ('musique de scène') 1872年
*  獨幕劇 1872年
* 《卡門》（）歌劇 1875年

## 參考

## 出面網頁
香港十蚊紙

**十緡紙**（**十元鈔票**）係香港嘅流通銀紙，面值10港元。

## 歷史
10蚊紙已經有好耐歷史，喺19世紀60年代開始由匯豐銀行同渣打銀行首先發行，原本好大張，1959年起發行嘅10蚊紙開始「縮水」，1985年起發行嘅10蚊紙又再縮細張啲。

香港主權移交前，政府授權匯豐銀行同渣打銀行發行10蚊紙，紙幣以綠色為主色，俗稱**青蟹**，嗰陣10蚊紙喺兩間發鈔銀行所發行銀紙入面數量最多（以鈔票冧巴計），係當時主流面額銀紙之一。1994年，香港政府自行鑄造10蚊銀，10蚊由銀紙變成銀仔，發鈔銀行就再無印10蚊紙，匯豐銀行喺1993年新印刷銀紙嗰陣已經唔印；而渣打銀行就出到1995年。

政府原本諗住以10蚊銀嚟取代10蚊紙，但民眾對10蚊紙嘅需求仍然好高：一嚟因為10蚊銀好重，二嚟每逢過年時節，唔少人都鍾意用新銀紙嚟封利是，而為免俾人覺得寒酸，好多人都只會放銀紙而唔放銀仔入利是封。加上，自從香港回歸後冇幾耐發生亞洲金融風暴，香港經濟每況愈下，唔少民眾要求政府出返10蚊紙。另一方面，亦由於10蚊銀好易俾人偽造，喺發行後幾年間政府同銀行都收到唔少假10蚊銀，當中更不乏大量生產嘅個案。於是香港政府喺2002年決定委託香港金融管理局出過10蚊紙，以紫色為主色並加入防偽特徵，俗稱**花蟹**。而原本以紫色為主色嘅50蚊紙需要讓路，同年起改以綠色為主色。

10蚊銀面世後，青蟹俾民眾收埋晒，流通數量大幅下降，而20蚊紙開始大量發行，20蚊紙變成主流面額鈔票，「青蟹」淪為作輔助20蚊紙用途，就算係政府金融管理局出嘅「花蟹」都係噉。

2007年7月9號，香港金融管理局首次發行10蚊塑膠銀紙（俗稱**膠蟹**，因為佢用塑膠嚟整），成為香港貨幣史上首批塑膠銀紙。另外自2005年9月起，全港所有銀行一收到民眾存入嘅「青蟹」，就會全部收番，唔再畀佢流出市面，所有「青蟹」收番之後都會交去發鈔銀行報銷。
青蟹

**青蟹**（***Scylla serrata***）係種食得嘅蟹，個身青綠色。

青蟹係華南地區經常食到嘅蟹，可以細分做**肉蟹**、**膏蟹**、**黃油蟹**三類：肉蟹係公，有豐滿嘅蟹肉；膏蟹係乸，有肥美嘅蟹膏；而黃油蟹都係膏蟹，夏季天時熱，身入面嘅蟹膏熔化做黃油，滲勻成身。

## 睇埋
*花蟹
*藍蟹
渣打銀行

**渣打銀行**（；，，），前身係**印度新金山中國匯理銀行**，係一間總部響英國倫敦嘅銀行，1853年12月29號成立，業務遍及好多國家，尤其係亞洲同非洲，三成利潤嚟自香港地區。

## 出面網頁

*
TLI

**TLI**（Translunar injection）係隻軌道動作，用來放隻太空船上去月球嘅軌道。喺阿波羅計劃中，全部載人去月球嘅 missions 都用呢隻技術；多數唔載人嘅太空船都用渠。

TLI 開頭，隻太空船通常會行 dou 地球嘅parking orbit。

個動作通常會用隻幾大嘅火箭引擎。阿波羅計劃嘅太空船就靠土星五號火箭上第三(S-IVB)節嘅重新點着得（restartable）嘅J-2引擎。呢下 TLI 燒大約 346 秒，畀出 10,000 到 10,600 尺/秒（3.05 to 3.25 公里/秒）嘅delta-v；嚮呢度隻太空船行緊大約10.95 km/s（24,500 mph，即係 39,420 km/h）。

點呢下火要較準時間，令到 TLI 嘅中點啱啱好背住月球（或者應該話，背住太空船到達時月球嘅位置）。第一隻 TLI 成功嘅太空探測器係蘇聯嘅Luna 1，1959年1月2號。第一架成功 TLI 嘅裝人太空船，帶住第一班人脱離地球引力，係阿波羅8號，1968年12月21號。

## Hohmann 轉移

跨月噴射係Hohmann 轉移嘅一特例。有高衝力引擊嘅太空船，要由一圓形軌道轉過另一條圓形軌道，用 Hohmann 轉移就差唔多一定係最摼嘅。

## 參攷
* 

## 睇埋
*Trans Earth Injection

## 連出去
* 阿菠蘿8號嘅誌 http://history.nasa.gov/ap08fj/02earth_orbit_tli.htm
粵華中學

**粵華中學**（，）係澳門一間歷史悠久嘅中學，喺政府分別註冊咗做粵華中文中學以及粵華英文中學。學校喺得勝馬路，現時由天主教嘅鮑思高慈幼會辦學。

1925年，廖奉基同譚綺文喺廣州市創辦學校，當時係一間基督教學校。1928年搬去澳門，1933年澳門政府撥咗松山一幅地起校舍，改名澳門私立粵華中學。

2000年粵華中學嘅小學部同鮑思高學校合併成鮑思高粵華小學。由2001年嘅學年起，粵華中學、陳瑞琪永援分校同埋鮑思高粵華小學三間學校係一條龍互屬關係，包括幼稚園、小學同中學。2006年起新校舍。

舊生有歐文龍、關信基、甘國亮、方中信。
涂謹申

**涂謹申**（**James TO Kun-sun**；），花名「阿涂」，係香港執業律師，前香港立法會議員同埋前油尖旺區奧運區議員，民主黨前身香港民主同盟創黨成員。香港泛民主派一員。

## 屋企
涂謹申喺香港出世，九龍慈雲山大，老竇做藥材舖生意。

2008年1月，《東週刊》報道涂謹申老婆袁彩蓮同姓李的士司機發生婚外情，重表示有意同涂謹申離婚，袁喺兩個月前搬離寶馬山花園屋企，租住北角一個單位。而涂謹申表示「因件事同公職無關唔作評論」，唔承認或否認報道內容。

## 讀書
中學就讀九龍華仁書院，預科期間響校內擔任學生會會長，大學就讀香港大學法律系，畢業後成為執業律師。

## 政途
1990年，政黨「香港民主同盟」（簡稱港同盟，1995年同匯點合併成民主黨）成立，涂謹申成為創黨成員。1991年，涂先後參選深水埗區議會同立法局九龍西選區選舉，先後當選區議員同立法局議員，一度成為立法局中最後生嘅議員。1995年，涂響九龍西選區連任立法局議員。1997年，中央政府喺香港另組臨時立法會，涂同其他泛民主派立法局議員因為反對臨時立法會而退出立法機關。1998年，涂響九龍西選區當選首屆立法會議員。1999年，涂響油尖旺區當選區議員。2000年，涂響九龍西選區連任第二屆立法會議員。2003年，涂再連任油尖旺區議員。2004年，涂響九龍西選區連任第三屆立法會議員。涂謹申歷來響議會選舉中都一直當選，直到2020年11月30號劈炮。

### 群策會事件
2003年8月，涂謹申同另一個泛民主派立法會議員劉慧卿去臺灣出席由群策會舉辦嘅「一國兩制下的香港」研討會，劉更加響研討會上表達「是否獨立由臺灣人自己決定」嘅立場。事後畀親北京人士指咁講係支持台灣獨立，分裂中國咁話。同場出席研討會嘅涂謹申，事後話自己嘅立場係支持中國統一，反對台獨，亦冇發表支持台獨言論，寓意同劉慧卿嘅立場劃清界線，而劉受到親北京啲人批評。

### 匯標事件
2004年尾至2005年中，涂謹申被揭發利用公帑租用民主黨同佢自己持有嘅「匯標公司」旗下物業，作為自己嘅議員辦事處。外界都質疑民主黨同涂謹申嘅誠信，要求涂謹申辭去議員職位。涂多次辯稱自己只係「一時疏忽，無心之失」，並向公眾道歉，但堅拒辭職。民建聯成員王紹爾同陳雲生向廉政公署報案，要求廉署介入調查事件，但最後廉署撤銷調查。

### 普選廣告
2005年10月28號，香港有個神秘78歲老人響全港各大報章刊登全版廣告，內文只有一句「告訴我，我會看見普選的一天嗎？」涂氏接受報章訪問時，聲稱咁做有助香港政府「聆聽市民意見」，重承認刊登廣告係佢主意，估計箇位神秘老人響廣告費支出超過20萬港元 。

### [[2021年香港區議員宣誓]]
2021年9月29號，佢同黨友任國棟、郭天立、梁翊婷喺2021年香港區議員宣誓入面被裁定宣誓無效，即時冇咗區議會議席。

## 參選經歷
喺2015年香港區議會選舉，佢攞到1,531票，成功當選。

## 注
*香港《明報》，2005年10月28號〈神秘的78歲長者登廣告問政府「我會看見普選嗎﹖」〉

## 攷

## 出面網頁

* 
* 涂謹申 - 新傳網
* 
* 
*
HTTP cookie

**HTTP cookie**係指某啲網站為咗認住用戶身份而儲存響用戶本地終端上嘅數據，通常經過加密。佢係由網景公司前僱員Lou Montulli響1993年3月發明，而家已經好普遍。

## 定義
HTTP cookie（通常簡稱為 cookie）係一種由網站發送到用戶瀏覽器並儲存嘅小型數據碎片。當用戶再次瀏覽嗰個網站時，瀏覽器會將呢啲 cookie 返還畀網站，以便網站能夠識別用戶並保存狀態，例如登錄狀態、語言偏好或購物車內容。最初係用嚟喺 HTTP 呢種冇狀態嘅網絡傳輸協議可以模擬對談。

## 功能
*對談管理：cookie 常用於用戶認證，記錄用戶登錄狀態。
*個性化設置：網站可以使用 cookie 保存用戶嘅偏好設置，例如主題顏色或語言選擇。
*追蹤同分析：cookie 可以用於收集用戶行為數據，幫助網站分析流量同用戶互動。

## 類型
*對談 cookie：只會喺用戶瀏覽網站期間有效，關閉瀏覽器後會被刪除。
*持久 cookie：喺用戶瀏覽網站後仍然有效，通常會設有過期日期。
*第一方 cookie：由用戶當前瀏覽嘅網站設置。
*第三方 cookie：由用戶瀏覽嘅網站以外嘅域名設置，通常用喺廣告同追蹤。

## 安全性
使用 cookie 可能帶嚟安全性問題，例如跨站請求偽造（CSRF）同跨站腳本攻擊（XSS）。所以，網站開發者應該採取適當嘅安全措施，例如使用 HTTPS、設置 HttpOnly 和 Secure 標誌。

## 隱私問題
由於 cookie 可以追蹤用戶行為，因此隱私問題成為熱門話題。唔少地區嘅法例，例如歐盟嘅 GDPR，要求網站喺使用 cookie 前必須獲得用戶同意。

## 睇埋
*對談 (電腦科學)

## 出面網頁

* ，而家HTTP cookies正式嘅規範文件
* HTTP cookies, Mozilla Developer Network
* Using cookies via ECMAScript, Mozilla Developer Network
* Cookies at the Electronic Privacy Information Center (EPIC)
* Mozilla Knowledge-Base: Cookies
* Cookie Domain，詳細解釋而家主流嘅瀏覽器點處理cookie domains
曲奇

**曲奇餅**（美式英文：cookie）喺美國同加拿大解做細小而扁平嘅蛋糕式餅乾。佢嘅名係由荷蘭文*koekje*來嘅，意思係「細小嘅蛋榚」。喺英式英文中主要用嚟分辨美式餅乾同朱古力餅乾。第一次製造曲奇係由幾片細小嘅蛋榚組合而成。據考証，係由伊朗人發明嘅。

## 製法
唔同種類嘅曲奇會有唔同嘅軟硬度。有啲曲奇甚至無完全煮透。曲奇有好多唔同風格，好似糖味、香料味、朱古力味、牛油味、花生醬味、核桃味或乾生果味等等。

曲奇嘅製造方法大致可以總結為以下嘅理論。就算唔同嘅曲奇各有特色，佢哋嘅整法都係大同小異，都係以大量嘅水做凝聚力量。呢啲水份用來令底餅變得盡可能薄，重可以畀泡泡出現。而且喺之後會加入大量嘅牛油同蛋，因佢含有大量嘅油，咁令到曲奇可以喺微波爐煮熟。

## 參考
Cookie

**Cookie**可以係：
* 曲奇，一種餅
* HTTP曲奇，瀏覽器嘅記錄標記
* Cookies，香港一個唱歌組合
漂白水

**漂白水**係一種可以透過氧化反應將啲嘢去色嘅化學品，通常分為「氯漂白水」（含次氯酸鈉）及「氧漂白水」（含過氧化氫）兩類。
Cookies

**Cookies**係香港冇咗嘅唱歌組合，初期由9位成員組成，但時隔一年縮水成由鄧麗欣、楊愛瑾、傅穎同吳雨霏四位成員組成嘅組合。佢哋嘅經理人係黃柏高，並由金牌娛樂事業出版唱片。從2003年開始，坊間又叫佢哋做**Mini Cookies**。

雖然Cookies四位成員宣佈各自發展嘅時候，強調Cookies唔係解散，但自此之後佢哋已經較少合作，所以傳媒都指出Cookies實際上已經解散咗。

2009年楊愛瑾轉投種星堂，2010傅穎轉投星皓娛樂，2011年吳雨霏轉投新藝寶唱片，而鄧麗欣就轉投大陸嘅北京海潤，而家Cookies已經冇任何成員留喺金牌大風。

## 成員
* 鄧麗欣（*Stephy*）
* 吳雨霏（*Kary*，舊名「吳家穎」）
* 傅穎（*Theresa*）
* 楊愛瑾（*Miki*）

### 舊成員
* 區文詩（*Angela*）
* 何綺玲（*Elaine*）
* 陳素瑩（*Gloria*）
* 馬思恆（*Helena*）
* 蒲茜兒（*Serena*）

類:香港女子歌唱組合
恒生指數

**恒生指數**係香港股市價格嘅重要指標，由幾十隻成份股市值計算出嚟，代表咗香港交易所所有上市公司嘅12個月平均市值涵蓋率嘅70%。恒生指數由恒生銀行屬下嘅恒生指數有限公司負責計算、按季檢討同公佈成份股調整。

## 歷史
恒生指數由前董事長利國偉博士倡議成立。當年成立指數嘅原意係作為內部參考，其後證實咗可以準確反映市況，於是決定正式公開發佈。

恒生指數喺1964年創立，佢攞1964年7月31號嚟做基數日，基數點係100點，有30隻成份股。到1969年，香港證券交易所（即係香港會）先至正式攞嚟用，推出嗰時有33隻成份股。

1973年3月9日，恒生指數創下1774點高位，當年股票香港天線升幅被股民叫做『香港痴線』。但一年內發生港股歷史上最慘烈嘅一次股災，同月21日起恒生指數一路下跌，加上石油危機，1974年5月跌到只有290點。

1985年，恒生指數推出分類指數，將冚唪唥成份股分別納入金融、公用事業、地產同工商業四個分類指數入面。

1986年，恒生指數期貨開始買賣。1993年，恒生指數期權開始買賣。同年12月10日，恒生指數首次衝破10,000點，以10,228.10點收市。

1994年，成份股首次納入（，）。

1997年6月20日，恒生指數首次衝破15,000點，以15,154.40點收市。

2006年9月，成份股加到34隻，係指數正式公開之後成份股數量首次變更，並首次納入（建設銀行，）。

2014年12月，成份股首次納入（領匯房產基金，即係依家嘅領展房產基金，）。

2020年9月，成份股首次納入唔同投票權架構公司（小米集團－Ｗ（）同阿里巴巴－ＳＷ（）、第二上市公司（阿里巴巴－ＳＷ，）同埋生物科技公司（，）。

2021年3月，恒生指數公司公佈優化恒生指數嘅細節，成份股數目逐步加至100隻，成份股行業組別加到7個。截至2021年9月6號，恒生指數一共有60隻成份股。

2024年10月08號，低開250點，最低嗰陣跌咗2,336點，最終收市報20,926點，暴跌2,172點（即插9.4%），打破咗2008年1月22號創下嘅單日最大點數跌幅2,061點。。

## 成份股

由2021年9月6號起，恒生指數60隻成份股包括： 

* 長和（）
* 中電控股（）
* 香港中華煤氣（）
* 滙豐控股（）
* 電能實業（）
* 恒生銀行（）
* 恒基地產（）
* 新鴻基地產（）
* 新世界發展（）
* 銀河娛樂（）
* 港鐵公司（）
* 恒隆地產（）
* 吉利汽車（）
* 阿里健康（）
* 中信股份（）
* 萬洲國際（）
* 中國石油化工股份（）
* 香港交易所（）
* 創科實業（）
* 中國海外發展（）

* 騰訊控股（）
* 中國聯通（）
* 領展房產基金（）
* 中國石油股份（）
* （）
* 中國海洋石油（）
* 建設銀行（）
* 中國移動（）
* （）
* （）
* 長江基建集團（）
* 恒安國際（）
* （）
* （）
* 長實集團（）
* （）
* 比亞迪（）
* 友邦保險（）
* 工商銀行（）
* 小米集團－Ｗ（）

* （）
* 金沙中國有限公司（）
* 九龍倉置業（）
* 碧桂園（）
* （）
* 安踏（）
* （）
* （）
* 中國平安（）
* 蒙牛乳業（）
* 李寧（）
* （）
* 中銀香港（）
* 中國人壽（）
* 美團－Ｗ（）
* 招商銀行（）
* 中國銀行（）
* （）
* 海底撈（）
* 阿里巴巴－ＳＷ（）

### 最初成份股
恒生銀行最初揀咗下面爾卅間上市公司股票作為成份股，作為銀行內部參考資料：

* 聯合企業
* 中華電力
* 均益倉
* 城市酒店
* 牛奶公司
* 
* 香港中華煤氣
* 香港上海大酒店
* 滙豐銀行
* 黃埔船塢

* 香港電燈
* 香港置地
* 香港信託A
* 電話公司
* 電車公司
* 九龍倉集團
* 油蔴地小輪
* 和記企業
* 怡和洋行
* 怡和証券

* 九龍巴士
* 連卡佛A
* 南洋紗廠
* 生力啤酒
* 南海紗廠
* 天星小輪
* 太古洋行A
* 會德豐A
* 會德豐船務A
* 屈臣氏

## 各項紀錄

*歷史最高點數：33,484點，2018年1月29日出現。

*歷史最低收市點數：58.61點，1967年8月31日錄得，原因係六七暴動引發1967年香港股災。

*歷史單日最大跌幅（以百分率計）：33.33%（三分之一），1987年10月26日出現，當日受到黑色星期一拖累，引發1987年香港股災，大跌1,120點。

*歷史單日最大跌幅（以點數計）：（以收市計）3,021.51點，2025年4月7日錄得，收市報19,828.3點。主要原因係因為美國總統特朗普於2025年4月2日宣布對所有貿易夥伴開徵「對等關稅」，中國也宣布反制措施，對所有來自美國商品同樣加徵關稅。

*歷史單日最大升幅（以點數計）：2332.54點，2008年1月23日錄得，收市報24,090.17點。主要係美國聯儲局突然減息四分三厘救市，同埋前一日大跌超過2,000點，創出當時最大單日點數跌幅後嘅反彈引致，成為港股「大奇蹟日」之一。

*歷史最長升浪（以交易日計）：連升14日，2017年12月21日至2018年1月12日出現，累積升幅1839點（6.29%），係恆指史上最長升市紀錄。

*歷史最長跌浪（以月計）：2018年5月起連跌6個月，到同年10月份，恒指累跌2808點，打平1982年港股史上最長跌浪紀錄。

*歷年當中其中一大牛市：2016年2月份由當時低位18320點，大幅上升至2018年1月份33154點，並高見33484點，升幅達82.8%。而恒指由2003年4月25日8331點，升到2007年10月30日31958點，期間漲幅2.84倍，升幅達73.9%。

*單日最大成交金額：近4457億元，在2024年9月27日出現，主要係因為聯儲局減息。

## 參考

## 出面網頁
*
道瓊斯工業平均指數

**道瓊斯工業平均指數**（Dow Jones Industrial Average，DJIA，簡稱**道指**）係由華爾街日報編輯同埋道瓊斯公司創辦人查理斯道（Charles Dow）創造嘅幾種股票市場指數之一。佢將呢個指數作為測量美國股票市場上工業構成嘅發展，係最悠久嘅美國市場指數之一。

時至今日，道指包括美國卅間最大、最出名嘅上市公司。雖然個名提及「工業」呢兩個字，但實際佢對歷史上嘅意義可能比對實際上嚟得多啲——因為今日嘅卅間成分企業之中，大部分都唔再同重工業有關。由於補償股票分割同埋其它嘅調整嘅效果，佢而家只係加權平均數，唔代表成分股價值嘅平均數。

道指嚮2024年12月4號創出45,073.63點嘅新高。

## 成份股
道瓊斯工業平均指數包括以下30間公司：

資料來源：

## 參考
曾鈺成

**曾鈺成**（，），亦係農曆丁亥年三月廿七號出世，而家喺香港政黨民主建港協進聯盟嘅創黨主席，廣東廣州出世，祖籍廣東順德，曾經做過香港行政會議非官守成員、香港立法會主席/議員、培僑中學校長同校監。佢曾經協助訓練香港學生參與國際數學奧林匹克。曾鈺成曾經佢同程介南、譚耀宗、陳婉嫻等人，有「民建聯四大天王」嘅之稱，民政事務局前局長嘅阿哥係曾德成。

## 生平
曾鈺成早年響聖保羅書院就讀，之後升讀香港大學數學系，重以一等榮譽畢業。之後佢到培僑中學任教數學，後來更成為校長。

## 政途
1995年第4屆香港立法局選舉，佢同民協嘅廖成利爭逐立法會議席，由於佢被揭發老婆已獲得外國居留權，被指對九七後嘅香港缺乏信心，最後畀廖成利擊敗。

九七回歸前後，佢出任臨時立法會議員、香港特別行政區第一屆政府推選委員會委員。

1998年第1屆香港立法會選舉，佢帶頭領軍出戰九龍西選區，為民建聯響九龍西奪得一席，而佢重係民建聯深水埗支部第一任主席。

前行政長官董建華針對政府響立法會缺乏有力而真正嘅支持，所以響董連任後改組政府，將個別親政府政黨嘅黨領導人委任做行政會議成員，為政府發揮「箍票」作用，於是曾鈺成以民建聯主席身份加入行政會議，成為非官守成員。2003年，民建聯大力支持香港基本法第23條儘快立法。七一遊行之後，民建聯響第2屆香港區議會選舉失利，佢表示要為敗選負責而自動辭去主席職務，由馬力接任。但係佢仍然做行政會議成員。

響2004年香港立法會選舉九龍西選區以曾鈺成為首嘅名單得票最多。響哩次選舉，曾鈺成嘅民建聯名單（曾鈺成、鍾港武、李慧琼）得到61,770票，佔九龍西所有有效選票嘅27.13%，比第二名嘅民主黨名單（涂謹申、陳家偉、林浩揚、馬旗）多出1,232票（0.54%）。

2008、2012年轉戰香港島選區，結果佢都順利冧莊，直到2016年9月30號卸任立法會議員主席嘅職務，佢嘅正式唔再尋求冧莊。

## 個人榮譽
### 勳銜
* 太平紳士（1998年）
* 金紫荊星章（2002年）
* 大紫荊勳章（2015年）

### 榮譽博士
* 香港城市大學榮譽法學博士（2011年）
* 香港公開大學榮譽社會科學博士（2015年）

## 部分公職
* 中國和平統一促進會香港總會首席顧問
* 香港島各界聯合會第七屆榮譽顧問
## 屋企
曾鈺成有一弟一妹：
* 細佬曾德成係前香港大公報副社長、港區全國人大代表同中央政策組顧問，前任民政事務局局長。
* 細妹曾勵予

## 攷

## 出面網頁

* 
* 
* 
* 創會會員 | Founding members，民建聯
* 顧問 | Advisors，民建聯
* 
* 

類:香港中學校長

類:東華學院榮譽院士
類:廣州人
類:祖籍順德

類:香港立法會主席
萬聖節 (搞清楚)

**萬聖節**可以係：
* 萬聖夜（，本字：），10月31號嘅節日
* 諸聖日（，舊稱：），11月1號嘅基督教節日

｢萬聖節｣ 字面上即係諸聖節，香港未流行萬聖夜之前，萬聖節亦本來係指諸聖節，之前一晚嘅民間節日譯 ｢萬聖節前夕｣，但係可能因為加拿大（或者可能仲有其他地方）嘅中文傳媒用咗萬聖節嘅叫法，結果錯誤嘅叫法傳返咗去香港。

## 註

## 攷
萬聖夜

（，可以借入粵語做）係嚟自西方世界嘅一個傳統節慶，每年喺10月31號嗰陣舉行。

喺廣東話入面，萬聖夜又有叫、、、，之不過坊間好多人講**萬聖節**，查實係**萬聖節前夕**至真。呢個節慶係北美同埋英倫諸島至多人過，跟住係澳洲同紐西蘭。嗰晚細路會扮鬼扮馬，逐家逐戶拍門𠼮人畀糖果過佢哋，佢哋見人應門就會講 *Trick or Treat*（呢三個字直譯係「整蠱定甜頭」，意譯做「唔畀糖就搞搞震」又得，言下之意即係「而家是必要你揀，一係派糖過我，一係整鬼你）。聽到呢句說話，屋主就習慣派糖果過佢哋。

## 詞源

萬聖夜嘅英文「Halloween」其實係「All Hallows' Eve」嘅縮寫，類似平安夜嘅「Christmas Eve」噉，係指「萬聖日」（All Hallows' Day，又叫All Saints' Day）嘅前一晚。

事實上 ｢Halloween｣ 有個舊串法 ｢Hallowe’en｣，當中嘅 ｢e’en｣ 就係 ｢even｣（即係 eve，前夕）嘅減筆。

## 傳統
萬聖夜嘅兩個傳統活動，化粧同（Trick-or-Treating）其實都有意思。化粧其實係為咗喺百鬼夜行嘅萬聖夜，裝扮到比鬼怪更加得人驚，噉就可以嚇走佢哋，唔驚俾佢哋騷擾。而拍門攞糖嘅行為其實係重現返中世紀時期，一啲窮人會喺萬聖節當日逐家逐戶去拍門問人攞嘢食，然後喺第二日追思節為嗰啲家庭已故嘅成員祈禱嘅舉動。

萬聖夜嘅主題係鬼怪、嚇人，以及同死、魔法、怪物有關嘅事物。而通常同萬聖夜扯上關係嘅事物有鬼魂、食屍鬼、巫婆、蝙蝠、黑貓、貓頭鷹、精靈、殭屍、骷髏同惡魔等，重有虛構人物例如吸血殭屍同科學怪人。

黑色同橙色係萬聖夜嘅傳統色，但而家萬聖夜嘅產品亦都會用紫色、綠色同紅色。而秋天嘅元素例如南瓜同稻草人等，都係萬聖夜嘅象徵。

雖然傳統上萬聖夜嘅化粧係扮鬼，但係而今嘅流行做法已經唔一定係扮鬼。例如，喺北美好多人會扮例如超級英雄、扮公主等等，有啲基督徒就反轉會扮聖人。

## 睇埋
*恐怖故仔
*Macabre
## 註
紫外線

**紫外線**，有時叫**紫外光**，係一種電磁波，波長細過可見光，喺地球表面嘅紫外線多數都係由太陽嚟。雖然大氣層隔咗好多輻射線，但仍然有啲紫外線會穿過大氣層，抵達地球表面。 

## 個名
紫外線直譯英文 Ultraviolet。Ultraviolet 解做「紫外線」（"beyond violet"），因為 Ultra 呢個字本來係拉丁文，解做「超」。紫光係所有可見光中波長最短嘅，而紫外線波長重短過紫光。

## 分類

## 到達地面輻射量

## 用途
### 天文學
喺天文學上，好熱嘅嘢優先發出紫外線（睇維恩法）。由於好多頻率嘅紫外線可以俾臭氧層阻擋，大部分紫外線觀測都係喺太空進行。

### 捕獵
獵人可以用紫外線跟蹤受傷動物嘅血路。

### 空氣淨化
利用二氧化鈦同埋紫外線照射產生嘅催化反應，一樣嘢上面嘅有機物會進行強大嘅氧化作用，刺激性病原體、花粉同埋黴菌孢子會被轉換成無害嘅惰性副產品。美國太空總署亦係用呢招唔畀有害副產品喺空氣積聚。

紫外線嘅清潔機制係個光化學過程。室內環境嘅污染物幾乎都係有機碳化合物。呢啲化合物會喺240到280納米嘅高強度紫外線之下分解。短波紫外線可以破壞微生物嘅DNA。紫外線嘅效果，同佢嘅強度同埋照射時間直接關係。
火水

**火水**，又叫**火油**，學名**煤油**，係石油分餾之後嘅碳氫化合物嘅混合物，由10個到14個碳分子嘅碳氫化合物組成，響電油（汽油或者石腦油）同埋柴油之間，170-250℃滾。

火水以前係照明同煮食常用嘅燃料，用響火水燈同火水爐度，亦都用響清潔上面。而家火水主要用嚟做飛機燃料。

類:易燃物品